Аллоҳнинг берганига бахиллик қилганнинг қалбида касаллиги бор. — Zamaxshariy.uz\nАллоҳнинг берганига бахиллик қилганнинг қалбида касаллиги бор.\nҲаммамизга маълумки куни кеча «Вақф» хайрия жамоат фондига диний соҳани қўллаб қувватлаш учун давлатимиз тарафидан маблағ ажратилди. Ана шу ажратилган пулдан юртимиздаги имом-хатиблар, ноиб имомлар ва масжид ҳодимларига маълум бир миқдори ёрдам тариқасида берилди.\nБу қилинган иш эса ижтимоий тармоқларда баъзи бир кишилар тарафидан : «Нега уларга берилади? Улар нима қилиб қўйди ўзи? Давлат имомлардан мафкуравий таянч сифатида фойдаланади..» қабилидаги гаплар ила дашном ва фитна қилаётган кишилар ҳам йўқ эмас экан.\nАвваламбор мўмин киши ризқни Аллоҳдан деб билади. Ўзига келаётган ризқни бошқага боради, бошқанинг ризқи ўзига келади деб ўйламайди. Ҳасад қилиб Аллоҳ тарафидан ўзидан бошқаларга берилган нарсага бахиллик ва кўраолмаслик қилмайди.\nБуни қуйидаги ҳикояни ўқиб тушиниб олса бўлади:\nШайх Ҳотами Асом Балх шайхларининг улугларидан эди. Бир куни Ҳотам аёлидан:\n— Мен тўрт ойлик сафарга кетяпман. Шу тўрт ойлик муддатга қанча нафақа қолдиришимни истайсан? — деб сўрабди.\nАёли бундай жавоб қилиди: Тирик қолишимга етгулик нафақа қолдиринг.\n— Тириклигинг ва ўлиминг асло менинг қўлимда эмас, Ҳақ таолонинг қўлидадир, — деди Ҳотам.\n— Ундай бўлса, менинг ризқим ҳам сизнинг қўлингизда эмас, жаноби Ҳақнинг қўлидадир, — деди хотин.\nҲотамга бу сўз маъқул келди ва хотинини дуо қилди.\nҚўшни хотинлар келиб аёлга: Нима учун Ҳотамдан нафақа сўрамадинг? — дейишди.\nХотин бунга жавобан: У киши ҳам мен каби ризқ еювчидир, берувчи эмасдир, — деди.\nҚолаверса имом хатибларнинг манашундай синовли кунларда ҳам одамларни қийналганлар ва мухтож кишиларга саҳоват кўрсатишга тарғиб қилиб, қанчадан қанча муҳтож кишиларнинг ҳолидан ҳабар олганларига ҳам кўз юмиб кетаверамизми?\nИмомлар тарафидан фарзандларимизга инсоф тавфиқ йўлига тарғиб қилганларини ҳам ҳеч иш қилмадига йўярсиз?\nШуни яхши билишимиз керакки уламоларни тахқирлаганлар динини йўқотади.\nАйтиладики :Ким беш нарсани хорласа,беш нарсани йўқотади.\nКим уламоларни хорласа, динини йўқотади.\nКим амирларни хорласа, дунёсини йўқотади.\nКим қўшнисини хорласа, манфаатларни йўқотади.\nКим қариндошларини хорласа, меҳр-мурувватини йўқотади.\nКим ўз аҳлини хорласа, қувонч билан яшашдан маҳрум бўлади.\nҲулоса қиладиган бўлсак, диний соҳага бўлган эътибор динимизга бўлган эътибор эканлигини тушуниб етишимиз керак. Динимиз равнақи йўлида қилаётган ҳизматлари учун берилаётган озгина мукофотга бахиллик қилмайлик. Шуни яхши билайликки уламоларнинг ичида ҳам ишига совуққонлари бўлиши мумкин лекин аксарияти бу соҳада катта маблағ орттириш имкони бўлмаса ҳам дини, миллати ва ватани учун ҳизматга бел боғлаган кишилардир.\nPrevious Post:Ўйнаб гапирсанг ҳам ўйлаб гапир.\nNext Post:Охирги пайтларда аҳли илмларни обрўсизлантиришга ҳар тарафдан турли


— Баъзи бир қориларга хатми Қуръон буюргани борсак, “менда тайёри бор”, дейишади. Яъни Қуръонни ўқишни бошлаб қўйган бўлишади. Шунда “майли” десангиз, тугатиб беришади. Шариатимизда бу жоизми? Ёки хатми қачон бошлаб қўйилган бўлса ҳам, савоби кимга бағишлангани муҳимми?\n— Аввало, Қуръони каримни Аллоҳ таоло бандаларининг икки дунё саодатига эришиши учун нозил қилганини унутмаслик керак. “Хатми Қуръон” деганда Қуръони каримни бошдан-охир тўлиқ ўқиб чиқиш тушунилади. Бирорта сура ёки оят ташлаб кетилса, том маънода хатм ҳисобланмайди. “Хатм” сўзи тугатиш, якунлаш деган маънони билдиради.\nҲозирги пайтда одамлар орасида кенг тарқалган саволдагига ўхшаган ҳолатлар тааассуфки, асл Ислом мақсадларига тўғри эмас. Яна алоҳида таъкидлаш лозим, Қуръонни холис Аллоҳ розилиги учун тиловат қилинса, хатм қилинсагина унга савоб берилади. Кейин ўша берилган савобни бағишлаш мумкин. Бизнинг аҳли-сунна эътиқодимизда Қуръон тиловат қилиб, савобини бағишласа, етиб боради, дейилгани айнан шудир. Ҳар бир ибодатда аниқ мақсад бўлиши, уни бошлашда ният бўлиши кераклиги ҳадисларда таъкидланган. Савобини бағишлаш мақсад қилинган тиловатни ҳам бошидан бошлаб, Аллоҳнинг розилиги, ундан кейин кимгадир савобини бағишлашни ният қилинади. Шунда савоби етади, деб умид қилинади.\nMore in this category: « Қуръон ва суннат ҳукмда мувофиқдир\tАлбатта, охират дунёдан яхшироқдир »


“Озиқ-овқат маҳсулотлари технологияси факультети” проффессор-ўқитувчилар ва талабалар биргаликда “Ёшлар келажак бунёдкори” шиори остида ўтказилган футбол мусобақасининг финал босқичи “Бунёдкор” стадионига ташриф буюришди.\nОзиқ-овқат махсулотлар технологияси факультети талабалари ва институт Ёшлар иттифоқи фоал аъзолари биргаликда пойтахтимизнинг мухташам Бунёдкор стадионига ташриф буюрдилар. Бугунги кунда соғлом турмуш тарзини янада ривожлатириш хамда ёшларни бўш вақтларини мазмунли ўтказиш учун расмий ва ташкилий тадбирлар кейинги вақтларда кўплаб ўтқазилаётганлиги диққатга сазовордир.\nОзиқ-овқат махсулотлар технологияси факультети ММИБ декан муовини Б.Н.Боборажабов бошчилигида 150 тан ортиқ академик гурух талабалари мазкур қизиқарли футбол ўйинига ташриф буюришди. Унда Ички ишлар вазирлиги ва Саноат қурилиш банк жамоаларининг беллашуви бўлиб ўтди. Дўстона рухда кечган ўйин нафақат майдондаги иштирокчилар балки уйинни бевосита стадионда томоша қилган мухлисларда олам-олам тасуротлар қолдирди.\nТашкилотчилар хамда мухлислар беллашув сўнгида уйин иштирокчиларини олқишлашди ва мазмунли кечган ўйин учун улардан миннадор бўлишди. Факультетимиз талаба ёшлари қалбида спортга мехр мухаббат тўйғуларини янада ошди.


“Партия патронажи” – ҳамиша фаол | "Адолат" СДП\n“Партия патронажи” – ҳамиша фаол\nПартия сафига янги аъзоларни қабул қилиш, аъзолик гувоҳномаларини жойига бориб топшириш мақсадида “Партия патронажи” йўлга чиқди. Дастлабки манзил Янгиер шаҳридаги “Янгиер-бўёқ сервис” хусусий корхонаси бўлди. Халқ депутатлари Янгиер шаҳар Кенгашидаги партия депутатлик гуруҳи аъзоси бўлган Ғанижон Раҳимжонов рахбарлик қилаётган мазкур корхонанинг беш нафар ишчи-ходимларида партияга аъзо бўлиш истаги бор. Лекин тиғиз иш куни ва ишлаб чиқариш жараёнидаги назорат сабаб ходимларда бўш вақт йўқ эди. Шу сабабли партиянинг Янгиер шаҳар Кенгаши раиси Фарход Расулов мазкур корхонага ташриф буюрди ва шу куннинг ўзидаёқ аризалар расимийлаштирилиб, аъзолик гувоҳномалари ўз эгаларига топширилди.\nПартиянинг Оқолтин туман Кенгаши раиси Ўткир Қудратовга туманнинг «Шодлик» маҳалласи «Уч том» қишлоғидаги умумтаълим мактабида фаолият олиб бораётган икки нафар ўқитувчидан «Партия патронажи»га чақирув тушди. Таълим масканидаги фаолияти давомида бир дарсдан чиқиб иккинчисига кириш ва танаффуслар вақтида янги дарс соатига тайёрланиш жараёнларидан ортиб партия туман Кенгаши биносига бора олмаётган фуқаролар Сардорбек Жиянбоев ва Бибиойша Яхшилиқованинг аризалари расмийлаштирилиб, шу куннинг ўзидаёқ партияга аъзолик гувоҳномалари топширилди.\n“Партия патронажи” йўл олган кейинги манзил Боёвут туманидаги тиббиёт бирлашмаси бўлди. Партиянинг туман Кенгаши раиси Сардор Турсунов лойиҳа асосида навбатдаги чақирувни қаноатлантириш учун мазкур ташкилотга ташриф буюрди ҳамда мутахассис Лазиз Суюнов партия аъзолигига қабул қилинди.\nМирзаобод туманига йўл олган “Партия патронажи”га халқ депутатлари туман Кенгаши депутати Насиба Ботирова ҳамрохлик қилди. Яъни “Тинчлик” маҳалласидаги тадбиркорлар Анвар Мавлонов ҳамда Санжар Турсунқуловларнинг аризаларига асосан партия сафига янги аъзолар қўшилди.\nПартиянинг Сайхунобод туман Кенгаши раиси Мамлакат Бердиева томонидан “Партия патронажи” лойиҳаси ташкил этилиб, туман давлат хизматлари маркази бўлим бошлиғи Воҳиджон Умирзоқовнинг аризаси расмийлаштирилди. Партияга аъзо бўлиш истаги бору, аҳолига кўрсатаётган давлат хизматлари жараёнидан ортиб партия туман Кенгашига бора олмаётган Вохиджоннинг онлайн аризаси ўз вақтида қабул қилинди ва партияга аъзолик гувоҳномаси иш жойига бориб топширилди.\nШунингдек, партиянинг Ховос туман Кенгаши томонидан Ховос темир йўл шифохонасидаги БПТга аъзо бўлиш истагидаги беш нафар ходимлар патронаж ташрифи сабаб партия сафига қабул қилинди. Сардоба туманида ҳам мазкур лойиҳа сабаб фуқаролар Бахтиёр Алимов ва Гулнора Очиловаларга партиянинг туман Кенгаши раиси Бехзод Бекмуродов томонидан аъзолик гувоҳномалари топширилди. Лойиҳанинг якуний қисми Гулистон шаҳрида бўлди. Яъни «Сирдарё туризм» МЧЖ ходимаси 1991 йилда туғилган Мадина Шукурова партия сафига қабул қилиниб, партиянинг келгусидаги мақсад ва режалари билан таништирилди. Шу зайлда ўтган “Партия патронажи” кейинги ҳафтада ҳам янги манзиллар томон ўз режаларини тузиб қўйди.\nЎзбекистон “Адолат” СДП Сирдарё вилоят Кенгаши матбуот котиби


Билл Гейтс илк электрокарини сотиб олди – Tesla’никидан тўрт баравар қиммат! (+видео) - Terabayt.Uz\nЎҚИНГ: Билл Гейтс нега бу қизга нақ 37 килограмм совға жўнатди? (+видео)\nЎҚИНГ: CES 2020: Sony кутилмаганда Tesla’нинг «панжасига панжа урди»! (+видео)\nPorsche Taycan Turbo ҳақида гапираётиб, Билл Гейтс бу ўзининг илк электромобили эканини ва ўзига жуда ёқишини таъкидлаган. Твиттер фойдаланувчилари бу борада Илон (Элон) Маск фикри билан ҳам қизиқишган. Изоҳ ёзганлардан бири, кузатувчиларнинг аксарияти Гейтс фикрига қулоқ солишини, чунки у «ақлли йигит» эканини таъкидлаган. Маск бунга жавобан, Билл Гейтс билан кечган суҳбатдан таъсирланмаганини айтган, холос.\nАйтиш керакки, Porsche Taycan Turbo нархи 150 000 доллардан ошади; Tesla эса ўз электрокарларини бундан анча арзон сотади. Масалан, бошланғич комплектациядаги Model 3 электромобили 35 000 доллар туради – фарқ тўрт баравардан ҳам ортиқ!\nЎзбекистон президентининг куёви Отабек Умаров Тошкент кўчаларида тезликни ошириб ҳайдаган автомашина – Model S эса Long Range Plus комплектациясида 79 000 доллар туради.\n#Microsoft #Билл Гейтс #Илон Маск #электрокар #электромобил #Элон Маск #янги технологиялар #Porsche #Porsche Taycan Turbo


Ўзбекистон Ички ишлар вазирининг 2019 йил 16 ноябрдаги буйруғига асосан полковник Бердиалиев Бахтиёр Эркинович ИИВ ҳузуридаги Тергов департаменти Тергов фаолиятини ташкиллаштириш бошқармаси бошлиғи лавозимидан озод этилган.\nХалқ банки бошқарувига янги раис ва унинг биринчи ўринбосари тайинланган.\nСурхондарё ва Қашқадарё вилоятлари ИИБга янги бошликлар тайинланди.\nШароф Рашидов туманига янги ҳоким қўйилди\nУ Жиззах вилояти ҳокимининг қишлоқ ва сув хўжалиги масалалари бўйича ўринбосари бўлиб ишлаб келаётган эди.\nБугун Жиззах вилояти ҳокимлигида ҳам ташкилий масала бўйича йиғилиш ўтказилган.\nЗафар Рўзиевга нисбатан жиноят иши қўзғатилдими?\nИжтимоий тармоқларда Зафар Рўзиевга нисбатан жиноят иши очилгани, у собиқ Бош прокурор Отабек Муродов ишига алоқадор экани ҳақида маълумотлар тарқалди.\nШу кунгача бу лавозимда Алишер Амиров ишлаб келаётганди, бугун у Шеробод туманига бўлган эди.\nТуманнинг аввалги ҳокими Ўрал Бобоқулов бошқа ишга ўтган.\nлавозимга Нуруллаева Моҳира Дилшодовна тасдиқланган ва тайинлов Ўзбекистон Республикаси Президенти Администрацияси ҳузуридаги ...\n#бокс - 194


Саҳобалар рўлини ўйнашлик ҳукми » Тавҳид\nСаҳобалар рўлини ўйнашлик ҳукми\n567 марта ўқилган\nСавол: Саҳобаларнинг розияллоҳу анҳум мактаб саҳналарида рўлларини ижро этишлик ҳукми нима?\nЖавоб: Юқорида ўтдики, Кибор Уламолар Ҳайъати мажлиси бу борада изланиб, қарор чиқарди. Қуйида эса унинг айни мазмунидир:\n1 – Аллоҳ субҳанаҳу ва таоло саҳобаларга олқиш айтди. Уларнинг олий даража ва юқори ўринларини баён қилди. Улардан қайси бирларини (бўлсада) ҳаётини театр ёки бадиий филм шаклида чиқаришлик Аллоҳ таоло уларни олқишлаган ушбу мақтовга номувофиқ, ҳамда У Зот уларни кўтариб, мукаррам айлаган олий ўриндан туширишликдир.\n2 – Улардан бирорталарининг образини яратишлик унинг тезда масхара ва истеҳзо қилинишига ўрин бўлади. Уни кўпинча умумий ҳаётларида салоҳият ва тақво, ҳамда олий хулқларга ўрин йўқ бўлган кимсалар ижро этадилар. Шу билан бирга театр эгалари буни моддий касб қилишга восита қилиб олишни мақсад қиладилар. Ҳар қанча эҳтиёт томони олинсада, у ёлғон ва ғийбатни ўз ичига олади. Саҳобаларнинг ризвануллоҳи алайҳим образини яратишлик одамлар кўнглида қабиҳ бир тасаввурни уйғотади. Натижада Росулуллоҳ соллаллоҳу алайҳи ва салламнинг саҳобаларига бўлган ишонч тебраниб, томошабинлардан иборат мусулмонларнинг наздида (уларнинг) ҳайбати тушиб, уларнинг дини борасида мусулмонларни шак-шубҳага солиш, Муҳаммад соллаллоҳу алайҳи ва саллам саҳобалари хусусида мужодала ва муноқаша эшиги очилади. Актёрлардан бири Абу Жаҳл ва унга ўхшашларнинг мавқифини эгаллаш зарурати туғилиб, тилида Билол (розияллоҳу анҳу), Росул соллаллоҳу алайҳи ва саллам ва исломда ворид бўлган нарсаларни сўкишлик юз беради. Шак-шубҳа йўқки, бу мункардир. Шунингдек, у мусулмонларнинг ақидалари, Раббилларининг Китоби ва пайғамбарлари Муҳаммад соллаллоҳу алайҳи ва салламнинг суннатлари борасидаги фикрлари чалкаш бўлишига нишон қилиб олинади.\n3 – (Унда) қуйидаги фойда бор деб айтилаётган сўзга келсак: ҳақиқатга риоя қилиш, сийратни аниқлаш ва буларнинг бирортасига бирор йўл билан бўлсада путур етказмаслик (шарти) билан олий хулқ ва гўзал одобларни намоён қилиш. Ибрат ва панд-насиҳатга рағбат ҳосил қилиш.\nБу қуруқ фараз ва таҳминдир. Кимда-ким актёр ва уларнинг мақсадларини билса, томошанинг ушбу тури актёр ва режисёрлар воқелиги, ҳамда уларнинг ҳаёт ва амалларидаги ҳолатларини бошқа-бошқа эканини билади.\n4 – Шариатда қарор топган қоидалардан (бири): Очиқ ёки рожиҳ зарар бўладиган бўлса, батаҳқиқ, у ҳаромдир. Саҳобалар рўлини ижро этишда фойда бор деб фараз қилинсада, унинг зарари рожиҳ-(оғирроқ)дир. Шундай экан, фойдани кўзлаш, баҳонани тўсиш, ҳамда Муҳаммад соллаллоҳу алайҳи ва салламнинг саҳобалари улуғлигини сақлаб қолишлик нуқтаи назаридан буни маън қилишлик вожиб бўлади.\nТавфиқ Аллоҳдандир. Аллоҳ таоло пайғамбаримиз Муҳаммадга, у кишининг аҳли-оила ва саҳобаларига саловату саломлар йўлласин\n2442-рақамли фатвонинг учинчи саволи (26/263-264).\nАбдуллоҳ ибн Қоъуд\n/ Фатволар / Ақида / Саҳобалар / Саҳобалар рўлини ўйнашлик ҳукми


Савол: Жаноб, Мюррей, нимага энди ёзаётган китобингизни "Ҳеч ким билмаслиги керак эди", деб номладингиз?\nЖавоб: Сабаби, ушбу китоб АҚШ ва Британия ҳукуматлари сир тутилишини хоҳлаётган, Ўзбекистон раҳбарияти ошкор этилишини истамаётган маълумотларни ўз ичига олади. Китобга муқаддима сифатида "Самарқандга элтувчи олтин йўл" номли машҳур инглиз шеърини танладим. Шеър мазмуни эса мана бундай: "Сайёҳликдан мурод бир тижорат эмас, иссиқ тафтга ёниқ қалбимиз. Махфий илмларни билиш шаҳдида, Олтин йўлдан Самарқанд сари интиламиз биз".\nСавол: Демак, булар ҳақда китоб ёзиш учун Сизда етарли маълумотлар бор?\nЖавоб: Ҳа, албатта. Ҳатто мен барча маълумотларни қандай қилиб бир китобга сиғдиришни билолмаяпман. Шунинг учун, балки кейин иккинчи китобни ёзишга тўғри келар.\nСавол: Жаноб, Мюррей, Сиз Ўзбекистондаги инсон ҳуқуқлари борасида танқидий чиқишларингиз билан танилган дипломатсиз ва дипломат сифатида ўз қарашларингизни жамоатчиликдан яширмагансиз. Хўш, китобда аввал айтилмаган қандай қизиқарли воқеалар ҳақида ўқиш мумкин бўлади?\nЖавоб: Бу ўз шахсий қарашларим акс этган бир китоб бўлади. Ўзбекистонда икки йиллик дипломатик фаолиятим давомида кўрганларим, билганларим, бошқа давлат дипломатлари билан суҳбатларимни шу китобга жамламоқчиман. Қолаверса, Ўзбекистонда инсон ҳуқуқлари бузилиши холатлари ҳақида жуда кўп маълумотга эгаман. Ўйлашимча жамоатчилик бу китобимдан аввал билмаган нарсалар ҳақида кўп маълумот олади.\nСавол: Жаноб Мюррей, Сиз Британияда бўладиган парламент сайловларида мамлакатнинг ҳозирги ташқи ишлар вазири Жэк Строу билан беллашиш учун кампания бошлабсиз. Мана шу китоб сайловолди кампанияси доирасида ёзиляптими?\nЖавоб: Йўқ, бу китоб фақат сиёсат ҳақида эмас. Бу китоб кўпроқ менинг хотираларим ҳақидаги субъектив бир китобдир.\nСавол: Бўлажак сайловларда Жек Строудан устун келиб, ғолиб чиқишингизга қанчалик ишончингиз комил?\nЖавоб: Жуда ишонаман. Бундай ишга киришар экан, ҳар бир одам оптимист бўлиши керак. Аммо, мен учун муҳими сайловни ютиш эмас, мен учун энг муҳими диктатор Каримовни Ғарб қўллаб-қувватламаслиги кераклигини бу ердагиларга етказишдир. Яъни Ироқда бир диктаторни қулатиш учун Ўзбекистондаги яна бир диктаторни қўллаш керак эмас эди. Мен Американи назарда тутиб буни айтаяпман.\nСавол: Жаноб Мюррей, АҚШ Давлат департаменти яқинда эълон этган йиллик ҳисоботида Ўзбекистондаги инсон ҳуқуқлари вазиятини кескин танқид қилди. Қолаверса, Вашингтон расмийлари пост-Совет давлатлари, хусусан Ўзбекистонда демократик ислоҳотлар муҳим экани борасида кўпроқ гапира бошладилар. Сизнингча, АҚШ Ўзбекистон раҳбариятига бўлган ёндашувини ўзгартириб, кескинроқ позиция тута бошляпти деса бўладими?\nЖавоб: Шунга умид қиламан. Лекин, Каримовни қўллаб-қувватлаш учун, хусусан Ўзбекистоннинг ҳарбий, разведка ва хавфсизик ҳизматлари учун юз миллион долларлаб ёрдамлар оқиб келишда давом этмоқда. Шундай экан, бундай позиция сўзда эмас, амалда бўлиши керак.\nСавол: Мана Сиз Британия ташқи ишлар вазири Жэк Строу лавозимига даъвогарлик қиляпсиз. Строу ўрнида бўлганингизда Ўзбекистонга нисбатан қандай сиёсат қўллаган бўлардингиз?\nЖавоб: Энг аввало шуни айтишим керакки, мен Британия ташқи ишлар вазири Жэк Строу ўрни учун эмас, балки парламент аъзоси бўлиш учун кураш олиб боряпман. Энди Сизни саволингизга келсак, менимча Ғарб Беларусдаги Лукашенка режимига қарши санкциялар жорий этиб, молиявий ёрдамларни тўхтатиб, Лукашенконинг четга чиқишини чеклаб қандай сиёсат олиб бораётган бўлса Ўзбекистонга ҳам худди шундай сиёсат қўлаши керак. Чунки, Каримовни Лукашенкадан яхши одам деб бўлмайди.\nСавол: 11 сентябр воқеаларига қадар Ғарб демократия ва инсон ҳуқуқлари борасида Ўзбекистонга нисбатан қаттиқроқ сиёсат юргизиб келди. Аммо, бундан натижа бўлмади. 11 сентябр воқеасидан сўнг Ўзбекистон АҚШнинг аксил террор амалиётида яхши ҳамкорга айланди. Балки шундан сўнг Каримов ҳукумати инсон ҳуқуқлари борасидаги сиёсатини ўзгартирар деган умидлар пайдо бўлди. Аммо, бу умидлар ҳам пучга чиқди. Сизнингча Ғарб Ўзбекистонга нисбатан бошқа қандай сиёсат тутиши керак?\nЖавоб: Менимча Ўзбекистонда сиёсий мулоқот ўзини оқламади. Ғарбнинг Ўзбекистонга бераётган ёрдамларига қарамай у ерда на ислоҳотлар кузатилда ва на демократия томон қадам ташланди. Масалан яқинда ўтган сайловларни олайлик. Мухолиф партиядан биронта мухолиф номзод қатнашмади ўша сайловда. Фақат ҳукуматга хайрихоҳ партияларгагина сайловда қатнашиш имконига эга бўлдилар холос. Ўзбекистонда сўз эркинлиги ҳақида гапирмаса ҳам бўлади. Қани, қаерда кўриш мумкин, Ғарб ёрдамлари натижасини. Менимча биз бу режимни қўллаб қувватлашни бас қилишимиз керак.\nСавол: Жаноб Мюррей, Сизга сўнгги саволим. Сиз Ўзбекистонда инсон ҳуқуқлари борасида ўз сўзингизга, ўз қарашларингизга эга бўлган дипломатлардан бири эдингиз. Аммо, кейинчалик элчилик лавозими билан хайрлашишингизга тўғри келди. Айтингча, Сизни нимадандир афсусланиш хисси безовта қилмайдими?\nЙўқ, асло. Агар АҚШ Ўзбекистонга қаттиқроқ ёндашаётган бўлса, менимча бу бизнинг ҳаракатларимиз махсули. Биз Ўзбекистондаги қонунбузарликлар ҳақида дунё жамоатчилигини огоҳ қилишга ҳаракат қилдик. Менимча биз тўғри иш қилдик. Ва ҳозир ҳам Ўзбекистонни тарк этган бўлсам-да, Марказий Осиё озодлиги йўлидаги ҳаракатларимни тўхтатганим йўқ.\nЖаноб Мюррей суҳбат учун катта рахмат.


Немис эпидемиологи пандемияни бошланишига оид шов-шувли фикрларни айтиб ўтди - Zamin.uz\nАйни пайтда бутун дунёга Италия шимолида мутацияга учраган коронавирус штамми кенг тарқалмоқда ва айнан шу штамм пандемияга сабаб бўлган. Худди шундай фикрларни немис эпидемиологи Александр Кекуле илгари сурмоқда. Унинг таъкидлашича, бунга ҳеч ким жиддий эътибор бермаган.\nЕвропада ҳеч ким инфекция хавфига жиддий аҳамият қаратмади. Шу боис ҳозир Италия шимолида коронавируснинг мутацияга учраган тури бутун дунёга кенг тарқалиб кетган.\n«Глобал пандемиянинг отилиш нуқтаси Италия шимолида», дейди мутахассис. Унинг таъкидлашича, инфекция билан зарарланганларнинг 99 фоиздан кўпроғида айнан шу штамм аниқланмоқда. Шу билан бирга, Кекуле "Covid-19" (SARS-nCov-2) вируси биринчи марта Хитойнинг Ухан шаҳрида пайдо бўлганини инкор қилмаган.\nЭпидемиологнинг таъкидлашича, бир неча ҳафта давомида Италияда коронавирус тарқалиши сезилмаяпти ва бу уни мутацияга учраганидан ва одамларга яхши мослашганидан дарак беради.\nКекулега кўра, коронавирус хавфи ҳақидаги огоҳлантиришларни эътиборсиз қолдирган европаликлар жиддий хатога йўл қўйган.\n«Ҳеч ким таҳдидни жиддий қабул қилмади», дейди мутхассис.\nШифокор Германия ҳукуматини ҳам қаттиқ танқид қилди. Вирусологларнинг пандемиянинг иккинчи тўлқини яқинлашиши ҳақида бир овоздан огоҳлантирганига қарамай расмийлар бунга тайёргарлик кўрмаган.\n"Covid-19" қўзғатувчиси каби вирусларнинг тарқалиши, айниқса, совуқ мавсумда тезлашади", дейди Кекуле.\nПандемияси бошлагандан бери дунёда ушбу инфекция билан зарарланганлар сони 60 миллион нафардан ошди, 1,4 миллиондан ортиқ одам мазкур вирус асоратлари туфайли ҳаётдан кўз юмди. «Замин» янгиликларини «Вконтакти»да кузатиб боринг\n2-11-2020, 18:43, Дунё\n9-08-2020, 22:21, Дунё


2020 йилдан мамлакатимизда нималар ўзгаради?\n21:57:04 31 March 2020\n2020 йилнинг 1 январидан бошлаб мамлакатимизда бир қатор ўзгаришлар рўй бериши кутилмоқда. Бу ҳақда Адлия вазирлигининг "Ҳуқуқий ахборот" каналида маълум қилинди.\n1.Давлат харидлари тўғрисидаги қонун ҳужжатларига риоя қилиш учун жавобгарлик бошқарув органларига юкланади. Давлат харидлари бўйича топшириқлар ва импорт контрактлари “Лойиҳалар ва импорт контрактларини комплекс экспертиза қилиш маркази”да экспертизадан ўтказилмайди.\n2.100 бошли чорва ва 100 минг парранда бўлган хўжаликларда ветеринария врачи ва зоотехник штати жорий этилади.\n7.Оғир ва йирик габаритли автомобилларнинг вазн ва ҳажм параметрларини назорат қилиш, уларнинг автомобиль йўллари бўйлаб ҳаракатланиши учун йиғим ундириш ва ҳаракатланишига рухсатнома бериш Автомобиль йўллари қўмитаси (Қўмита) томонидан амалга оширилади.


Ўзбекистонда ҳудудлар ранги янгиланди\nЖорий йил 20 июнь ҳолатига Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари томонидан киритилган таклифлар, коронавирус инфекциясидан соғайган беморларнинг соғайиш кўрсаткичи ҳамда ўша ҳудуддаги бугунги эпидемик вазиятни эътиборга олиб, Санитария-эпидемиологик осойишталик агентлиги томонидан мамлакатдаги мавжуд туман (шаҳар)ларнинг тоифалари ўзгартирилди.\n“Яшил” ҳудуд: Хонобод шаҳар, Бўз тумани, Булоқбоши тумани, Қўрғонтепа тумани, Марҳамат тумани, Улуғнор тумани, Хўжаобод тумани, Жалақудуқ тумани, Шаҳрихон тумани, Олтинкўл тумани, Пахтаобод тумани, Асака тумани, Андижон тумани, Андижон шаҳар, Балиқчи тумани, Избоскан тумани.\n“Қизил” ҳудуд: Вобкент тумани, Ғиждувон тумани, Шофиркон тумани.\n“Яшил” ҳудуд: Бухоро шаҳар, Бухоро тумани, Олот тумани, Когон шаҳар, Қоракўл тумани, Пешку тумани, Ромитан тумани, Когон тумани,Жондор тумани, Қоровулбозор тумани.\n“Қизил” ҳудуд: Қўнғирот тумани, Хўжайли тумани.\n“Яшил” ҳудуд: Амударё тумани, Беруний тумани, Қанликўл тумани, Қораўзак тумани, Кегейли тумани, Мўйноқ тумани, Нукус тумани, Тўрткўл тумани, Чимбой тумани, Шуманай тумани, Элликқальа тумани, Тахиатош тумани, Тахтакўпир тумани, Бўзатов тумани, Нукус шаҳар.\n“Қизил” ҳудуд: Чироқчи тумани, Китоб тумани, Мубоpак тумани.\n“Яшил” ҳудуд: Қарши шаҳар, Шаҳрисабз шаҳар, Деҳқонобод тумани, Қамаши тумани, Қарши тумани, Косон тумани, Касби тумани, Миришкор тумани, Нишон тумани, Шаҳрисабз тумани, Ғузор тумани, Яккабоғ тумани.\n“Қизил” ҳудуд: Заpафшон шаҳар.\n“Сариқ” ҳудуд: Навоий шаҳар.\n“Яшил” ҳудуд: Кармана тумани, Қизилтепа тумани, Навбаҳор тумани, Нурота тумани, Томди тумани, Конимех тумани, Учқудуқ тумани, Хатирчи тумани.\n“Яшил” ҳудуд: Жиззах шаҳар, Арнасой тумани, Бахмал тумани, Ғаллаорол тумани, Шароф Рашидов тумани, Дўстлик тумани, Зомин тумани, Зарбдор тумани, Зафаробод тумани, Мирзачўл тумани, Пахтакор тумани, Фориш тумани, Янгиобод тумани.\n“Қизил” ҳудуд: Наманган шаҳар, Косонсой тумани, Наманган тумани, Поп тумани, Тўрақўрғон тумани, Учқўрғон тумани, Чуст тумани, Янгиқўрғон тумани.\n“Яшил” ҳудуд: Норин тумани, Чоpтоқ тумани, Мингбулоқ тумани, Уйчи тумани.\n“Қизил” ҳудуд: Ховос тумани.\n“Яшил” ҳудуд: Ширин шаҳар, Боёвут тумани, Гулистон тумани, Сайхунобод тумани, Сирдарё тумани,Гулистон шаҳар, Мирзаобод тумани, Оқолтин тумани, Янгиер шаҳар, Сардоба тумани.\n“Қизил” ҳудуд: Ургут тумани.\n“Сариқ” ҳудуд: Каттақўрғон шаҳар, Тайлоқ тумани, Самарқанд шаҳар, Самарқанд тумани, Пайариқ тумани.\n“Яшил” ҳудуд: Каттақўрғон тумани, Нарпай тумани, Қўшработ тумани, Нуробод тумани, Булунғур тумани, Пахтачи тумани, Пастдарғом тумани, Иштихон тумани, Оқдарё тумани, Жомбой тумани.\n“Қизил” ҳудуд: Ангор тумани, Бойсун тумани, Денов тумани, Жарқўрғон тумани, Қумқўрғон тумани, Музробод тумани, Узун тумани, Шўрчи тумани.\n“Сариқ” ҳудуд: Сариосиё тумани, Термиз тумани.\n“Яшил” ҳудуд: Термиз шаҳар, Қизириқ тумани, Бандихон тумани, Олтинсой тумани, Шеробод тумани.\n“Қизил” ҳудуд: Чирчиқ шаҳар, Бекобод тумани, Зангиота тумани, Қибрай тумани, Пискент тумани, Ўрта Чирчиқ тумани, Янгийўл тумани, Тошкент тумани.\n“Сариқ” ҳудуд: Бекобод шаҳар, Янгийўл шаҳар, Оққўрғон тумани, Бўстонлиқ тумани, Паркент тумани, Чиноз тумани, Юқори Чирчиқ тумани.\n“Яшил” ҳудуд: Олмалиқ шаҳар, Ангрен шаҳар, Оҳангарон шаҳар, Нурафшон шаҳар, Оҳангарон тумани, Бўка тумани, Қуйи Чирчиқ тумани.\n“Сариқ” ҳудуд: Бектемир тумани, Мирзо Улуғбек тумани, Миробод тумани, Олмазор тумани, Сергели тумани, Учтепа тумани, Яшнобод тумани, Чилонзор тумани, Шайхонтоҳур тумани, Юнусобод тумани, Яккасарой тумани.\n“Қизил” ҳудуд: Урганч шаҳар, Хонқа тумани.\n“Сариқ” ҳудуд: Урганч тумани, Хазорасп тумани.\n“Яшил” ҳудуд: Тупроққалъа тумани, Хива шаҳар, Боғот тумани, Қўшкўпир тумани, Янгиариқ тумани, Хива тумани, Шовот тумани, Янгибозор тумани, Гурлан тумани.\n“Яшил” ҳудуд: Фарғона шаҳар, Қўқон шаҳар, Қўштепа тумани, Боғдод тумани, Бешариқ тумани, Сўх тумани, Бувайда тумани, Қувасой шаҳар, Данғара тумани, Ўзбекистон тумани, Риштон тумани, Учкўприк тумани, Фарғона тумани, Фурқат тумани, Тошлоқ тумани, Ёзёвон тумани, Маpғилон шаҳар, Қува тумани, Олтиариқ тумани.\nКарантин шароитидан келиб чиқиб, «контракт» пулини тўлашда имтиёзлар белгиланганми?\nЎзбекистонда яна карантин чоралари кучайтирилади


Ўзбекистон президенти инсон аъзолари ва тўқималарини трансплантация қилиш тўғрисидаги қонунни имзолади - Anhor\nAnhor Все посты Ўзбекистон президенти инсон аъзолари ва тўқималарини трансплантация қилиш тўғрисидаги қонунни имзолади\nЎзбекистон президенти инсон аъзолари ва тўқималарини трансплантация қилиш тўғрисидаги қонунни имзолади\nЎзбекистон Президенти 11 май куни «Инсон аъзолари ва тўқималари трансплантацияси тўғрисида»ги қонунни имзолади. Ҳужжат 12 май куни расмий эълон қилинганидан кейин кучга кирди, деб ёзади “Фергана” нашри.\n– 18 ёшга тўлмаган шахсларга (бундан суяк илигини трансплантация қилиш ҳоллари мустасно);\n– белгиланган тартибда муомалага лаёқатсиз деб топилган шахсларга, шунингдек руҳий ҳолатнинг бузилишларига (руҳий касалликларга) чалинган шахсларга;\n– қамоқда ёки озодликдан маҳрум этиш жойларида сақланаётган шахсларга;\n– I ва II гуруҳ ногиронлиги бўлган шахсларга;\n– шахси аниқланмаган шахсларга;\n– муайян яшаш жойи бўлмаган шахсларга;\n– «Меҳрибонлик», «Саховат» ва «Мурувват» уйларида яшовчи шахсларга;\n– аъзоси ва (ёки) тўқималари илгари трансплантация учун олинган шахсларга.\nЎзбекистон Президентининг фармони билан солиқ хизматининг фаолиятига янгиликлар киритилди\nМиллий масс-медиани ривожлантириш фонди фарғоналик журналистни ҳимоя қилди


Марям Тиллаева собиқ эри тармоққа жойлаштирган ярим-яланғоч суратига изоҳ берди – Bugun.uz\nЖамият, Жаҳон - 15:41 · 28.04.2022\nМарям Тиллаева собиқ эри тармоққа жойлаштирган ярим-яланғоч суратига изоҳ берди\nЎзбекистон Биринчи Президенти Ислом Каримовнинг 22 ёшли набираси Марям Тиллаева эри томонидан тармоққа жойланган ярим-яланғоч суратига изоҳ бериб, унинг ўзи бунга қарши бўлганини таъкидлади. Бу ҳақда у ўзининг Instagram саҳифасида хабар қолдирди.\nУнинг таъкидлашича, мазкур воқеадан сўнг у кучли руҳий босимга ҳам учраган.\n«Мен ҳеч қачон бундай фотосуратни жойлаштирмаган бўлардим. Мен розилик бермаганман. Лекин қачонки сиз бир-бирига боғлиқ муносабатда ва кундалик манипуляциялар таъсирида бўлсангиз, бир инсоннинг ‘муҳаббати’ни йўқотиб қўймаслик учун ҳаммасига тайёр бўласиз.\nЛекин у (Амиран Сардаров) 35 ёшида бу ўйинни онгли равишда ўйнади. Амиран менга ижтимоий тармоқлар шундай ишлашини, мен бу бўйича ҳеч нарсани тушунмаслигимни, бу хайп эканини айтди. У яна мен уни бу борада қўллаб-қувватлашим кераклигини, ҳаммасини биз учун қилаётганини айтди. Мен йиғладим. Ҳозир ўша ишни ўйласам, афсусланаман.\nУнинг постидан кейин кучли нафрат остида қолдим. Мени фоҳиша дейишди, ўлимимни хоҳлашди, таҳдидлар қилишди. Бу суратни Ўзбекистонда ҳамма кўрган, яқинларимга кўрсатган, ҳатто бувиларимга ҳам. Бу уят ва тамға эди. Ва мен энди шу билан умримнинг охиригача яшашга мажбур бўляпман», — деб ёзган Марям Тиллаева.\nЭслатиб ўтамиз, Марям Тиллаева Ислом Каримовнинг кенжа қизи Лола Каримова-Тилляеванинг қизи ҳисобланади. У 2000 йил 19 январда туғилган. Узоқ вақтдан бери АҚШда яшаб келадиган Марям россиялик блогер Амиран Сардаровга турмушга чиққан.\nКейин эса Амиран Сардаров ўзининг Instagram саҳифасига турмуш ўртоғининг ўзи билан ярим-яланғоч ҳолда тушган суратини жойлаган эди.\nСкрин: Instagram / @amiran495\nМазкур сурат ўзбек аудиториясида кескин муҳокамаларга сабаб бўлган. Шундан сўнг 5 август куни блогер Каримовлар оиласидан узр сўраб чиққан. Мазкур пост остида Марям Тиллаева сурат унга ёққанини, узр сўраш шарт эмаслигини айтиб изоҳ қолдирган.


АЙРИЛИҚ ВА АЛАМЛАР ИСКАНЖАСИДА » Фаровон юрт\n1861 йил 6 майда шимолий Калькуттада яшовчи Дебегдранатх Тагор ва Шарад Деви оиласида ўн тўртинчи фарзанд дунёга келди. Унга Рабиндранатх деб исм қўйдилар. Болакай оилада кенжа фарзанд бўлиб қолди.\nТагорлар оиласи таниқли эди. Улар йирик заминдор бўлиб, уйларига етук ёзувчилар, мусиқа усталари ва жамоат арбоблари келиб туришарди. Оила бошлиғи брахман – олий табақа, коҳинларга мансуб киши сифатида Ҳиндистоннинг муқаддас қадамжоларини зиёрат қилиб турарди.\nРабиндранатхнинг катта акаси Движендранатх математик, шоир ҳамда мусиқачи эди. Бошқа акалари Дижендранатх ва Жотириндранатх таниқли фаласуф, шоир ва драматург бўлишган. Тагорларнинг қариндоши Обониндранатх эса замонавий бенгал рассомчилиги мактаби асосчиларидан бирига айланди.\nБеш ёшида Рабиндранатхни Шарқий семинарияга бердилар, кейин эса унча чуқур билим бермайдиган оддий мактабга ўтказдилар. Шу боис, Тагор мактаб машғулотларидан кўра ўзларининг масканида сайр қилиб юришни ёқтирарди.\nТагор 8 ёшидан шеърлар ёза бошлаган. 1873 йилнинг 14 февралида эса 11 ёшли Тагор Калькуттани тарк этиб, отаси билан бир неча ойлик саёҳатга чиқди. Улар ўзларига тегишли гўша — Шантиникетанда бўлдилар, Амритсарда тўхтадилар. Тарих, арифметика, инглиз ва санскрит тиллари бўйича уйда яхши таълим олган Рабиндранатх Калидаси ижоди билан яқиндан танишди.\nОнаси вафот этганида Рабиндранатх 14 ёшда эди.\nАжабо, ўн тўртинчи фарзанд айни шу ёшда волидасидан жудо бўлди.\nҲуқуқ... керак эмас\nРабиндранатх Тагорнинг илк новеллалари ва драмалари 16 ёшида ёзилган. У шеърий намуналарини Қуёшли Арслон тахаллуси билан чоп эттирарди.\n1878 йили Тагор Брайтон (Шарқий Суссекс, Англия)даги жамоат мактабида ўқий бошлади. У Брайтон ва Хоувдан унча узоқ бўлмаган Тагорлар оиласига тегишли уйда турди. Кейинроқ ёнига жиянлари — акаси Сатьендранатхнинг фарзандлари Сурен ва Индира қўшилди. Улар онаси билан бирга келишганди.\n“Эсдаликлар”да Тагор шундай деб ёзган:\n“Биз болалигимизда бенгал тилида ўқиб-ўрганганимиз учун ҳам яхши тарбия олгандик... Инглиз тили зарурлигини қанчалик уқтиришмасин, акам бенгалчани маромига етказиш учун қатъий турарди”.\nГуманизм, инсонпарварлик ва ватанга муҳаббат руҳида тарбияланган Тагор Ҳиндистон мустақиллигини ёқлаб чиқди. Вишва Бхарати ва қишлоқ хўжалиги реконструкция институти Тагор томонидан ташкил этилди. Унинг шеърлари бугунги кунда Ҳиндистон ва Бангладешнинг мадҳияси ҳисобланади.\nТагор ижоди лирик шеърлар, эссе, сиёсий ҳамда ижтимоий-сиёсий мавзудаги романларни қамраб олган. Унинг машҳур асарлари – “Гитанжали” (“Қурбонлик қўшиқлари”), “Тоғ”, “Уй ва дунё” – адабиётдаги лиризм, сўзлашув услуби, натурализм ва ўй-хаёллар намунасидир.\nРабиндранатх Лондондаги университет коллежининг ҳуқуқ соҳасида ҳам ўқиди, бироқ адабиётга қизиқиши устунлик қилиб, бу илмгоҳни тарк этди. Бенгалияга ҳеч қандай таълим олмай қайтди. Аммо Англия билан танишув Бенгалия мусиқаси, шеъри ва драмаларини дунёга келтириши, янги тимсоллар яратишига туртки берди. Тагор умри мобайнида Британия томонидан бўладиган танқидларни ҳам, оилавий мустаҳкам анъаналарни ҳам инобатга олмади.\n1883 йилнинг 9 декабрида Рабиндранатх Мриналини Девига уйланди. Уларнинг ҳар иккиси ҳам брахман-пираллар хонадонига мансуб эдилар.\nОилада беш нафар фарзанд туғилди: қизлар — Мадхурилата, Ренука, Мира ва ўғиллар — Ратиндранатх ва Саминдранатх. 1890 йили Тагорга Шилайхдадаги улкан мулк топширилди. Хотини ва фарзандлари 1898 йили унинг ёнига қўшилдилар.\n1890 йили Тагор энг машҳур асарларидан бири — “Маҳбубам тимсоли” достонлар тўпламини чоп эттирди. У заминдор сифатида серҳашам ясси кемада оилавий мулки ҳисобланган масканлар бўйлаб кезар, тўлов йиғар, ўзининг шарафига байрамлар уюштирган қишлоқдошлари билан суҳбат қурарди. Ана шу дамлар Тагорнинг туркум асарлар ёзишига туртки берди. Уч томли “Гальпагуччха”даги саксон тўрт ҳикоянинг ярмидан кўпи шу йилларда яратилди. Мазкур ҳикояларда Бенгалиянинг асосан қишлоқ ҳаёти бадиий истеҳзолар асосида жиддий равишда қаламга олинган. XIX аср охири унинг “Олтин қайиқ” (1894) ва “Лаҳза” (1900) қўшиқлар тўплами ва назми билан тарихда қолди.\n1901 йили Тагор Шилайхдага қайтди ва Шантиникетанга кўчиб ўтди. У ерда ашрамга асос солди. Ашрам махсус тажриба мактаби, мармар полли ибодат хонаси, боғлар, дарахтзор ва кутубхонани ўз ичига олганди.\n1902 йили хотини вафот этган Тагор айрилиқни чуқур ҳис қилди. Бир йил муқаддам у рафиқаси билан Калькуттадаги масканлардан бирида қашшоқ болалар учун махсус мактаб очганди. Бу илмгоҳ каттагина харажат талаб қилган. Тагорнинг асарлари учун олган қалам ҳаққи етмагани боис, Мриналини хоним ўз тақинчоқларини сотиб, пулини мактаб очилишига топширган. Шу йили Тагор “Хотира” номли лирик шеърлар тўпламини эълон қилди.\nАфсуски, унинг жудолиги фақат шу билан тугамаган. 1903 йили Тагорнинг қизларидан бири сил касалига йўлиқиб, ҳаётдан кўз юмди. 1905 йили эса отасидан айрилди. 1907 йили шоирнинг кенжа ўғли вабо туфайли вафот этди.\nБу йиллар давомида Тагор ўзига тегишли меросдан, қўшимча равишда Трипур махарожасидан, шунингдек, оилавий тақинчоқлар сотувидан ҳар ойда маълум миқдорда тўлов ва даромад олиб турган.\nМуссолини билан учрашув\nИжтимоий ҳаёт ёзувчи диққат-эътиборидан четда қолмади. Таниқли ҳинд инқилобчиси Тилак мустамлакачи ҳукумат томонидан ҳисбга олингач, Тагор унинг ҳимояси учун оёққа қалқди ва маҳбусга ёрдам бериш мақсадида маблағ йиғишни ташкиллаштирди. Бенгалияни ажратиб юбориш ҳақидаги Керзон акти кучли норозликка сабаб бўлди. Бу асосий раҳбарлардан бири ҳисобланган Тагор иштирокидаги “Свадеши” ҳаракатида ўз аксини топди. Айни шу дамларда унинг ватанпарварлик руҳидаги “Олтин Бенгалия” ва “Бенгалия замини” қўшиқлари ёзилди.\nАкт кучга кирадиган куни эса Тагор томонидан Ракхи-бондхон — Бенгалия бирлиги рамзини ифодаловчи боғичлар алмаштирилиши бўлиб, унда ҳиндлар ва мусулмонлар иштирок этдилар. Бироқ “Свадеши” инқилобий курашга бел боғлаганида, Тагор бу ҳаракатдан четга чиқди. У ижтимоий ўзгаришлар халқни маърифатли қилиш, кўнгилли ташкилотларни бунёд этиш ва мамлакат ишлаб чиқаришини кенгайтириш йўли билан рўй бериши керак деб ҳисобларди.\n1910 йили Тагорнинг машҳур тўпламларидан бири “Гитанжали” (“Қурбонлик қўшиқлари”) нашр этилди. Шундан сўнг узоқ саёҳатга чиқди. 1912 йили Европа, АҚШ, Лондон, Россия, Япония ва Хитойда бўлди. 1916 йил 3 майдан 1917 йил апрелигача Америка ва Японияда маърузалар ўқиб, миллатчиликни танқид қилди. Унинг “Ҳиндистондаги миллатчилик” эссеси танқид билан бирга пацифистлар, жумладан, Ромен Роллан томонидан мақтовларга ҳам сазовор бўлди (пацифизм – ҳар қандай урушлар, жумладан, миллий-озодлик урушларига ҳам қарши чиқадиган, тинчликни пассив равишда тарғиб қиладиган кишилар ҳаракати).\nҲиндистонга қайтган 63 ёшли Тагор Перу ҳукумати юборган таклифни қабул қилди. Кейин эса Мексикага ташриф буюрди. Ҳар икки давлат ҳукуматлари адиб келиши шарафига унинг Шантиникетандаги мактаби учун 100 000 доллар миқдорида кредит беришди.\n1924 йил 6 ноябрда Буэнос-Айрес (Аргентина)га ташриф буюрган Тагор бир ҳафтадан сўнг оғриб қолди ва Виктория Окампо таклифига кўра, Миральрил вилласига жойлашди. Ҳиндистонга бир йилдан сўнг, январда қайтди. Тагор 1926 йилнинг 30 майида Италиянинг Неаполь шаҳрида бўлди. 1 апрель куни Римда Бенито Муссолини билан суҳбатлашди. Уларнинг илиқ муносабатлари ўша йилнинг 20 июль куни Тагорнинг аёвсиз танқиди билан якун топди.\nУмуман олганда, 1878 – 1932 йиллар оралиғида Тагор бешта қитъадаги ўттизга яқин мамлакатга ташриф буюрган. Бу эса бошқа давлатларнинг Тагор ижоди билан танишишига имконият яратди.\nТагор Лондонга борганида инглиз тилига ўзи мустақил таржима қилган шеърларини дўсти, британиялик рассом Уильям Ротенштейнга кўрсатган эди. Бу асарлар мусаввирда катта таассурот қолдирди. Ротенштейн, Эзра Паунд, Уильям Йейтс ва бошқалар кўмагида “Ҳинд жамияти” 1913 йили Тагор мутаржимлигидаги 103 та шеърни эълон қилди.\nЎша йилнинг 14 ноябрида Тагор адабиёт соҳасида Нобель мукофоти билан тақдирланди. У Осиёда биринчи бўлиб мазкур нуфузли мукофот совриндори бўлганди. Швеция академияси томонидан “Гитанжали”нинг бир қисми ҳамда бошқа асарлар таржимасидаги идеализм руҳи, жозибали ифодалар юксак баҳоланди. Акдемия вакили Харальд Йерне сўзларига кўра, Нобель қўмитаси аъзоларида, айниқса “Қурбонлик қўшиқлари” катта таассурот қолдирган. Йерне, шунингдек, Тагорнинг бошқа назмий ва насрий асарларини ҳам тилга олган.\nНобель мукофоти пуллари Тагор томонидан Шантиникетан мактабига хайрия қилинди. Шу тарзда мазкур илмгоҳ ёшларга бепул таълим берувчи университетга айланди.\n1915 йили Тагорга рицар унвони тақдим этилди. Бу нуфузли тақдирланиш эди. Бироқ 1919 йили Амритсарда тинч аҳоли ўққа тутилгач, шоир бу унвондан воз кечди.\nОрадан икки йил ўтгач, Тагор дўсти, инглиз агрономи ва иқтисодчиси Леонард Элмхерст билан Шантиникетандан олис бўлмаган Сурулда қишлоқ хўжалигини реконструкция қилиш институтини таъсис этди. Маърифат йўли билан “қишлоқни ночорлик ва жаҳолатдан халос этиш учун” Тагор бутун дунё бўйлаб ҳомийлар қидиришига тўғри келди.\nМикель Морамарконинг айтишича, 1924 йили Шотландия олий кенгаши Тагорни нуфузли фахрий ёрлиқ билан мукофотлаган. Унга кўра, Тагор Англияда бўлганида, масонлик ташкилотининг аъзоси сифатида кўплаб имтиёзлардан фойдаланиши мумкин эди.\nАччиқ кўз ёшлар\n1930-йилларнинг бошида у каста тизими ва “тегиниш мумкин бўлмаган” кишилар муаммосига жамоатчилик эътиборини қаратди. Тагорнинг саъй-ҳаракатлари зое кетмади. У оммавий маърузалар ўқиш ҳамда ижодий фаолияти мобайнида бундай одамларнинг Гуруваюрдаги Кришна ибодатхоналарига келишлари учун рухсат олишга эришди.\nТагор узоқ саёҳатлари натижасида инсонни ботинан билиш кераклигига амин бўлди. 1932 йили Ироқ саҳросида бадавийлар лагерида бўлганида, унга ҳукмдор шундай мурожаат қилди: “Бизнинг Пайғамбаримиз айтганларки, сўзлари ва хатти-ҳаракатларидан битта ҳам инсон азият чекмайдиган одам ҳақиқий мусулмондир”.\nКейинроқ Тагор ўзининг кундалигида қуйидаги жумлани қайд этди: “Мен унинг сўзларида ботиний инсонпарварликни англай бошладим”.\nТагор эътиқоди мустаҳкам динларни ўрганди ва 1934 йил 15 январда Бихардаги зилзила туфайли минглаб одамларнинг ўлишини касталар камситилгани учун юқоридан берилган жазо деган Гандидан ўпкалади.\nУ Калькуттада қашшоқлик кенг тарқалгани, Бенгалия ижтимоий-иқтисодий инқирозга юз бургани боис аччиқ кўз ёши тўкди, бу жараёнлар хусусида ўзининг қофиясиз достонида минг мисра ёзди. Мазкур асар асосида Сатьяжит Рей фильм ҳам суратга олган.\nТагор томонидан ўн беш томдан иборат яна кўплаб асарлар яратилди. Улар орасида “Яна” (1932), “Сўнгги октава” (1935) ва “Япроқлар” (1936) насрдаги назмий асарлардир. Тагор тажриба тариқасида “Читрангада” (1914), “Шьяма” (1939) ва “Чандалика” (1938) номли насрий қўшиқлар, шунингдек, рақс-пьесалар ҳам ёзди. Унинг “Дуи Бон” (1933), “Маланча” (1934) ва “Тўрт қисм” романлари янада машҳур бўлди.\nУмрининг ниҳояларида ёзувчини илм-фан қизиқтирди. У “Бизнинг коинот” эсселар тўпламини чоп эттирди. Биология, физика ва астрономиядаги изланишлари кенг натурализмни ўзида жо этган, илм-фан қонунларига ҳурматини ифодалаган шеърларида акс этди. Тагор илмий жараёнда иштирок этиб, олимлар ҳақида ҳикоялар ҳам ёзди.\nОхирги тўрт йил мобайнида Тагор сурункали оғриқлар ва узоқ давом этган икки касалликни бошдан кечирди. Бу 1937 йили адиб ҳушидан кетиб, ҳаёт ва ўлим оралиғида анча вақт кома ҳолатида ётганида юз берди. Соғайиб кетганидан сўнг, 1940 йилнинг охирида бу жараён яна такрорланди.\nҲинд математиги, профессор П. Ч. Махалонбиснинг эслашича, Тагор нацистлар Германияси ва Россия ўртасидаги урушдан қаттиқ ташвишга тушган, фронтдаги ахборот билан қизиққан, умри шомида эса фашистлар устидан ғалаба қозонилишига қатъий ишонишини таъкидлаган. Шоирнинг ўша пайтда моҳирона ёзилган шеърларида ўлимдан ташвишланаёигани ҳам акс этган.\n1941 йили саксон ёшни тўлдирган куни Тагор Шантиникетанда “Тамаддун инқирози” номли маърузасини ўқиди. 25 июль куни уни оғир аҳволда Калькуттага элтишди.\nРабиндранатх Тагор узоқ муддатли кассалликдан сўнг 1941 йилнинг 7 август куни Жорасанко масканида ҳаётдан кўз юмди.\nУни сўнгги марта тирик кўрган киши шоир тилидан достонини ёзиб олаётган Амия Кумар Сен ҳисобланади. Кейинроқ Кумар Сеннинг ушбу қораламаси Калькуттадаги музейга топширилган.\nAdmin. Жойлаштирган санаси: 10-08-2019, 14:47\nАсосий сахифа » "Фаровон юрт" газетаси » АЙРИЛИҚ ВА АЛАМЛАР ИСКАНЖАСИДА


Жаҳон Банки глобал иқтисодиётдаги ўсиш ва эҳтимолий хатарлар ҳақида маълумот берди\nИқтисодиёт 22:33 / 08.01.2021 2656\n2020 йилда 4,3 фоизга пасайган глобал иқтисодиёт айни пайтда яна ўсишни кўрсатмоқда. Шунга қарамай, пандемия унга катта зарар етказди: қурбонлар ва беморлар сони кўпаймоқда, миллионлаб одамлар камбағалликка дучор бўлишмоқда. Иқтисодий тикланишни қўллаб-қувватлаш учун ҳукуматлар давлат қарзларига унчалик боғлиқ бўлмаган инвестицион фаолият циклини амалга ошириш учун шарт-шароитларни яратиши керак, дейилади Жаҳон банки эълон қилган ҳисоботда.\nЖаҳон банки гуруҳи президенти Девид Малпасснинг айтишича, ижрочи органлар ҳал қилишлари керак бўлган кенг миқёсдаги масалаларга дуч келишмоқда – бу соғлиқни сақлаш соҳаси, қарзларни бошқариш, фискал сиёсат, Марказий банк пул-кредит сиёсати ва тизимли ислоҳотлар.\nЖБ ҳисоботида минтақалар бўйича қуйидаги прогноз билдирилган:\nШарқий Осиё ва Тинч океани. Минтақада ўсиш суръатлари 2021 йилда 7,4 фоизни ташкил этади.\nЕвропа ва Марказий Осиё. Минтақа иқтисодиёти бу йил 3,3 фоизга ўсиши кутилмоқда.\nЛотин Америкаси ва Кариб денгизи ҳавзаси. Прогнозларга кўра, 2021 йилда минтақада иқтисодий фаоллик 3,7 фоизга ўсиши кутилмоқда.\nЯқин Шарқ ва Шимолий Африка. Бу ерда иқтисодий фаолликнинг ўсиши бу йил 2,1 фоизни ташкил этади.\nЖанубий Осиё. 2021 йилда минтақада ишбилармонлик фаоллиги 3,3 фоизга ўсиши кутилмоқда.\nСаҳродан жанубда бўлган Африка. 2021 йилда минтақадаги иқтисодий фаоллик 2,7 фоизга кўтарилиши кутилмоқда.\nБанк мутахассислари пандемия тугалланмаган вазиятда салбий ўзгаришлар хавфи «устун» эканини таъкидлаган. Пессимистик сценарийга кўра, касалланиш ҳолатлари ўсишда давом этса ва вакцина татбиқ этилиши кечикса, 2021 йилда жаҳон иқтисодиётининг ўсиш суръати 1,6 фоизгача чекланиши мумкин. Шу билан бирга, оптимистик сценарийда пандемиянинг муваффақиятли тўхтатилиши ва эмлаш жараёнининг тезлаштирилиши оқибатида глобал иқтисодий ўсиш қарийб 5 фоизгача кўтарилиши мумкин.\n«Пандемия шаклланаётган бозор ва ривожланаётган иқтисодиётларда қарз хавфини сезиларли даражада ёмонлаштирди; ўсиш истиқболларининг заифлиги қарз юкини янада ошириши ва қарз олувчиларнинг қарзни қайтариш қобилиятини пасайтириши мумкин», – дея огоҳлантирди Жаҳон банкининг тенг ўсиш ва молия институтлари бўйича вице-президенти вазифасини бажарувчи Айхан Косе.\nШунингдек, ҳисоботда Жаҳон банки гуруҳининг «COVID-19» билан курашдаги ҳаракатлари бўйича маълумот берилган. Унга кўра, 15 ой ичида – 2021 йил июн ойи охиригача – Жаҳон банки гуруҳи камбағал ва заиф аҳоли қатламларини ҳимоя қилиш, бизнесни қўллаб-қувватлаш ва иқтисодий тикланишни тезлаштириш учун дунёнинг 100дан ортиқ давлатларига 160 миллиард долларгача молиявий ёрдам кўрсатади.\nБунга грантлар ва имтиёзли кредитлар кўринишидаги Халқаро тараққиёт ассоциациясининг 50 миллиард долларлик янги манбалари ва ривожланаётган мамлакатларда «COVID-19» вакциналарини сотиб олиш ва тарқатишни молиялаштириш учун ажратилган 12 миллиард доллар киради.\n23:52 / 28.02.2021 1599\n23:33 / 28.02.2021 4084


ГЛОБАЛ МУАММОЛАР ҲУШЁРЛИККА ЧОРЛАЙДИ — Zamaxshariy.uz\nГЛОБАЛ МУАММОЛАР ҲУШЁРЛИККА ЧОРЛАЙДИ\n3 марта, 2020 admin Мақолалар\nБугун биз яшаётган давр инсон тамаддунининг энг ривожланган чўққисига кўтарилган даври, илм-фан, техника-технологиялар ривожланган ва юксак имкониятлар эшиги очиқ давр ҳисобланади. Буни бир сўз билан айтганда глобаллашув асри деб аташ мумкин. Бу давр ўзининг ахборот оқимининг тезлиги, интеграциялашув ва ҳамкорлик алоқаларининг кучайиши, замонавий коммуникацияларнинг йўлга қўйилиши каби таъсирлари орқали намоён бўлмоқда. Шуни ҳам алоҳида айтиш керакки, бу давр кенг имкониятлар даври бўлибгина қолмасдан, балки у ҳозирги шароитда ғоявий, мафкуравий таъсир ўтказишнинг ўткир қуролига ҳам айланиб инсон ҳаётига ва у яшаётган жамиятга таъсир ўтказиши мумкин.\nДавлат ва сиёсат арбоблари, файласуфлар ва жамиятшунос олимлар, шархловчи ва журналистлар, бугун кунни яъни, тез суръатлар билан ўзгариб бораётган, глобаллашувни юксак технологиялар замони деса, кимдир тафаккур асри, яна биров ялпи ахборотлашув даври сифатида изоҳланмоқда. Ҳақиқатдан ҳам, бу фикрларнинг барчасида маълум маънода ҳақиқат, тўла маъно бор. Чунки уларнинг ҳар бири ўзида бугунги шиддаткор ҳаётнинг қайсидир белги аломатини акс эттириши табиийдир. Глобаллашув яна шундай жараёнки, уни чуқур ўрганмаслик, ундан фойдаланиш стратегияси, тактикаси ва технологиясини ишлаб чиқмаслик мамлакат иқтисоди ва маданияти, маънавиятини тоғдан тушаётган шиддатли дарё оқимига бошқарувсиз қайиқни топшириб қўйиш билан баравар бўлади. Глобаллашув жараёнида ахборот технологиялари, айниқса интернет ёшлар кундалик ҳаётининг ажралмас қисмига айланди. “Ахборот асри” деб аталаётган ҳозирги замонда маълумот олиш ва ахборот алмашишнинг қулай воситаси интернетдир. Бироқ бу тармоқда ҳамма нарса аралаш-қуралаш – оқ билан қора, эзгулик билан ёвузлик ўрин олган. Маълумот тарқатиш, бизнес ва реклама учун катта майдонга айланган глобал тармоқни назорат қилишнинг имкони йўқ. Кўпчилик ёшлар интернетни маълумот олишнинг асосий манбаи деб қарайди. Интернетга янгиликлардан хабардор бўлиш, дўстлар билан мулоқот қилиш, мусиқа ва кино ёзиб олиш учун кираётган ёшлар, манашу ахборот алмашинуви орқали кўринмас тахдидлар хужуми остида қолаётганларини сезмаяпдилар. Натижада эса базилари бундай хатарларнинг қурбонига айланмоқдалар. Инсон онгига зимдан хавф солувчи тахдид бу ғаразли ниятда ёлғон хабарлар ёки бузғунчи ғояларни тарғиб этиш орқали ёшлар онгини захарлашга қаратилган харакатлардир. Бу тахдидлар домига тушган кишида келажакка ишонч сусаяди ёки буткул йўқолади.\nГлобал тармоқ орқали келаётган ахборот ёки маълумотларнинг кўпчилиги инсониятни тахликали йўлларга бошлашини, бу маълумотлар ҳаммаси ҳам тўғри маълумотлар эмаслигини, ҳали онги шуури ва эътиқоди тўлиқ шаклланиб улгурмаган ёшлар тушуниб етмаяптилар. Шунинг учун ёшларда хабар ва маълумотларни таҳлил эта олиш малакасини хосил қилиш зарур. Зеро, ҳар қандай хабар хам тўғри ва холис бўлавермайди. Ҳар бир маълумотни текшириш ҳақида Аллоҳ таоло шундай дейди: “Эй мўминлар! Агар сизларга бирор фосиқ кимса хабар келтирса,сизлар (ҳақийқий аҳволни) билмаган ҳолингизда бирор қовмга азият етказиб қўйиб, (кейин) қилган ишларингизга пушаймон бўлмаслигингиз учун (у хабарни) аниқлаб (текшириб) кўрингиз” (Ҳужурот,6). Эхтиётсизлик ва бепарволик кишини маънавий бузулиш ва ўзи билмаган ҳолда эътиқодий қулликка олиб боради. Шундай экан жамиятнинг барқарорлигига тахдид соладиган, хунрезлик, беҳаёлик, қаллоблик, бузғунчилик кайфиятидаги глобал тармоқдаги сайт ва гуруҳлардан холи бўлиш даркор.\nБугун халқаро муносабатлар тизимида ўз ўрнига, ўз сўзига эга бўлган, демократик бозор ислоҳотларини ва иқтисодиётни либераллаштиришни янада чуқурлаштириш, халқаро ҳамжамиятга тобора кўпроқ интеграциялашиш, кучли фуқаролик жамияти барпо этиш йўлидан бораётган Ўзбекистон учун глобаллашув жараёнининг қатор ижобий хусусиятлари мавжудлигини инкор этиб бўлмайди, лекин мазкур жараённинг салбий хусусиятлари ҳам борлигига, айниқса, жаҳонда кучлар нисбатини қайта кўриб чиқишга бўлган уринишлар тобора кучайиб бораётган бир шароитда стихияли ривожланиб бораётган глобаллашув жараёни унинг ташаббускорлари ва ҳомийлари қўлида таққослаб бўлмайдиган кучли қурол вазифасини бажараётганлигига ҳам эътиборсизлик билан қараб бўлмайди. “Оммавий маданият” деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпаришга қаратилган хатарли таҳдидлар одамни ташвишга солмай қўймайди”.“Глобал тахдид”нинг яна бир жиҳати шуки, у доимий равишда молиялаштириб туришни талаб қилмайди, аксинча, ахлоқсизлик, маданиятсизлик, келажакка ишончсизлик, ҳуқуқий нигилизм, ўз жонига қасд қилиш, порнография, зўравонлик, алкоголизм, гиёҳвандлик ва шу каби ёт иллатларни тарғиб қилувчи фото, аудио, видео ва бошқа кўринишдаги материаллар, турли босма нашрлар, глобал ахборот тармоғига жойлаштирилган миллионлаб сайтлар улар учун доимий даромад манбаи вазифасини ҳам бажаради.\nбу эса, бутун инсоният тақдири жуда катта хавф остида қолиши мумкинлигини англатади. Бу каби омиллар бизнинг Ватанимиз, унинг бугуни ва эртаси учун ҳам улкан хавф манбаи эканлигини кўрсатади. Шунинг учун ёшлар онгини эгаллашга уринаётган мафкуравий хуружларга қарши курашиш, халқимизнинг миллий қадриятларини, маънавиятимизни асраб-авайлаш давлатимизнинг доимий диққат-эътиборида бўлиши табиийдир. Шундай экан, ушбу масала баркамол авлодни шакллантириш жараёнида энг муҳим масалалардан бири бўлиб қолаверади. Унга жиддий ёндашиш, масаланинг туб илдизларига етиб бориш ва уни ҳал этиш эса, бугунги кунимизнинг энг асосий талабидир.\nPrevious Post:МУСУЛМОННИ ҚЎРҚИТИШ ИНСОНГА ХОС АМАЛМИ?\nNext Post:МАФКУРАВИЙ ТАҲДИДЛАРДАН ОГОҲ БЎЛАЙЛИК


Танқидчи талаба террорчига тенглаштирилди | Interpress.uz\nБош саҳифаЯнгиликларЖаҳонТанқидчи талаба террорчига тенглаштирилди\nТанқидчи талаба террорчига тенглаштирилди\n08:29 | 10-12-2020\nПрезидент Қурбонгули Бердимуҳаммедовни танқид қилган Россияда таҳсил олаётган туркманистонлик талаба террорчига тенглаштирилди. Бу биринчи ҳолат эмас. Хорижда яшаб туриб Аркадағни очиқчасига танқид қилаётган туркманистонликлар исталган пайтда махсус хизматлар эътиборига тушиши ва мамлакатига депорт қилиниши мумкин.\nХусусан, Fergana.agency сайти “Мемориал” ҳуқуқни ҳимоя қилиш марказига таяниб хабар беришича, 7 декабр куни Карачаевскда таҳсил олаётган талаба расмий Ашхабодга нисбатан танқидий фикрлар билдираётгани учун “интернет-террорис” деб эълон қилинди.\nМаълум бўлишича, 26 ёшли талаба бир қанча ҳамюртлари билан Туркманистондаги вазиятни муҳокама қилган. “Мен Бердимуҳаммедовга интернет орқали видеомурожаат қилиб, ҳуқуқларимизни ҳимоя қилишни, бу борада консуллик ҳамюртларимизга ҳеч қандай ёрдам кўрсатмаётганини маълум қилдим. Бу май ойининг ўрталарида бўлган эди”, – дейди ушбу мурожаати ортидан таъқиб этилган талаба.\n“Биринчи видеомурожаатим чиққанидан сўнг икки-уч кун ўтиб, проректор ётоқхонамизга келди ва суҳбатлашиш учун мени комендант хонасига чақирди. Ёнимда университетимизда таҳсил олаётган яна икки нафар туркман бор эди. У мендан нима учун Бердимуҳаммедовни танқид қилдинг, одамларни кўчага чиқишга ундадинг, нега элчихонани танқид қилдинг деб сўради.\nМен Туркманистоннинг ҳозирги сиёсатини, инсон ҳуқуқлари, жумладан ўзимнинг ҳақларим бузилаётганини танқид қилганимни тушунтирдим. Проректор бунга жавобан университетни шарманда қилганимни, мамлакатимни ёмонотлиққа чиқарганимни билдирди. У менга нарсаларимни йиғиштириш учуе 20-25 дақиқа вақт беришини, кейин мени Москвадаги Туркманистон элчихонасига жўнатишларини, у ердан кейин ватанимга олиб кетишларини маълум қилди.\nКейинчалик маълум бўлишича, туркман консуллиги ушбу проректор билан боғланиб, талабани терроризмда айблаган экан.


"Сув париси-2018": Синхрон сузувчиларимиз умумжамоа бўйича пешқадамлик қилишмоқда\n30 июнь, 2018, 17:35\nХабар берганимиздек, айни кунларда пойтахтимиз синхрон сузиш бўйича ўтказилаётган жаҳон сериясининг сўнгги босқич беллашувларига мезбонлик қилмоқда. "Сув париси-2018" мусобақасида Мексика, Болгария, Германия, Словакия, Қозоғистон каби мамлакатардан ташриф буюрган спорт усталари баҳс олиб боришяпти.\nҲозирда икки дастури бўйича барча беллашувлар ўз якунига етди. Кеча ўтказилган баҳсларда вакилларимиз жамоавий йўналишда техник машқ бўйича олтин медални қўлга киритишган эди. Шунингдек, бугун бўлиб ўтган 4 йўналишнинг 3 тасида ҳам вакилларимизнинг чиқиши энг юқори баҳоланиб, умумжамоа ҳисобида 4 та олтин медаль жамғарганча яккапешқадамлик қилишмоқда. Эртага турнирнинг сўнгги кун баҳслари бўлиб ўтади.


"O'zbekiston iqtisodiy axborotnomasi" jurnali » Statistika – iqtisodiyotimiz ko‘zgusi\nГлавная | Интервью | Statistika – iqtisodiyotimiz ko‘zgusi\nIqtisodiy rivojlanish asoslari\nМамлакатимизда 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси доирасида туб ислоҳотлар амалга оширилмоқда. Бу, ўз навбатида, статистика тизимида ҳам ўзига хос ўзгаришларга монанд фаолият юритишни талаб этмоқда. Журналимиз мухбири Саидмурод Раҳимов шу ҳақда суҳбатлашиш учун Давлат Статистика қўмитасининг Кадрларни қайта тайёрлаш ва статистика тадқиқотлари Маркази директори, иқтисодиёт фанлари доктори, профессор Баҳодир Ғойибназаровга бир неча саволлар билан мурожаат қилди:\n– Айни пайтда Ўзбекистоннинг ижтимоий, иқтисодий ва сиёсий ҳаётида статистиканинг ўрни қандай аҳамиятга эга, шу ҳақда қисқача тўхталиб ўтсангиз?\n– Статистика – оммавий статистик (миқдорий ва сифатий) маълумотларни йиғиш, ўлчаш ва таҳлил қилишнинг умумий масалалари билан шуғулланувчи фан тармоғидир. Мазкур маълумотлар асосида ҳар қандай хўжалик тармоғининг фаолиятини таҳлил этиш мумкин бўлади. Шунингдек, статистика ижтимоий турмуш тарзимизнинг ажралмас қисми ҳисобланиб, ижтимоий ҳодисалар тараққиёти, таназзули, ўсиш динамикасини аниқлайди.\nСтатистика иқтисодиётни бошқариш механизмида муҳим ролни бажаради. Рўй берадиган ҳодиса ва жараёнлар тўғрисида тизимли, тўла ва ўз вақтида ахборотларнинг мавжудлиги – давлат ва ҳудудий даражаларда самарали бошқарув қарорларини қабул қилишнинг зарурий шартидир. Статистик маълумотларнинг сифати ва ишончлилиги иқтисодиётни муваффақиятли ислоҳ этишга ёрдам берадиган самарали ечимлар асосидир.\nАниқ статистик маълумотлар асосида мамлакатдаги жорий ҳолатни англаб етиш ва тегишли мувофиқлаштирувчи тадбирларни амалга ошириш ва сезиларли даражада вазиятни яхшилашга эришиш мумкин бўлади.\nСтатистика – иқтисодиёт кўзгуси. Чунки, кўплаб ижтимоий фанларнинг хулосалари асосида воқеа-ҳодисаларни статистик усуллар ёрдамида ўрганади. Бу статистика бошқарув масалалари бўйича қатор муаммоларни ечишга имкон беради, яъни:\n● вазиятни доимий бошқариб туриш, ижобий ва салбий тенденцияларни кузатиш;\n● ҳар қандай операцияни унинг муваффақиятли омиллари бўйича баҳолаш;\n● статистик ахборот асосида истиқболли ривожланиш стратегиясини ишлаб чиқиш;\n● ишончли маълумотлардан фойдаланиш эвазига раҳбарда ишонч ва хавфсизлик ҳиссини уйғотиш;\n● фақат ишончли фактлар, рақамлар билан иш кўриш;\n● яхшилаш ва мувофиқлаштириш зарур бўлган ҳудудлар ёки тармоқларни ажратиш.\nИқтисодиётни модернизация қилиш шароитида статистиканинг асосий вазифалари қуйидагилар ҳисобланади, жумладан:\n● ижтимоий ишлаб чиқариш самарадорлигининг мавжуд захираларини аниқлаш;\n● ҳукуматни, ижро ва хўжалик бошқарув органларини ишончли ахборот билан ўз вақтида таъминлаш;\n● илмий асосланган кўрсаткичлар тизими асосида жамиятда рўй бераётган чуқур ислоҳотларни, иқтисодий ва ижтимоий жараёнларни ҳар томонлама тадқиқ қилиш;\n● миллий иқтисодиётни ривожлантириш тенденцияларини умумлаштириш ва прогнозлаш.\nСтатистикани ривожлантиришнинг бош йўналишлари қуйидагилар:\n● статистик ахборотлар таҳлилини такомиллаштириш;\n● ҳисоботдорликни тартибга солиш;\n● ҳисоботларнинг ишончлилигини таъминлаш.\n– 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгиланган вазифалар статистика тизими фаолиятига ҳам ўзгаришлар киритишни тақозо этмоқда, уларнинг энг асосийлари нималардан иборат?\n– Албатта, Президентимиз томонидан қабул қилинган Ҳаракатлар стратегияси бирор соҳани четлаб ўтмайди. Шу жумладан, статистика тизими олдига ҳам улкан вазифа ва масъулият юклайди. Президентимизнинг 2017 йил 31 июлдаги «Ўзбекистон Республикаси Давлат статистика қўмитаси фаолиятини такомиллаштириш чора-тадбирлари тўғрисида»ги қарорида камчилик ва нуқсонлар кўрсатиб берилди. Давлат статистикаси тизимини тубдан такомиллаштириш, амалиётга синовдан ўтган, халқаро статистикада кенг қўлланилаётган, халқаро талаблар ва стандартларга мос келувчи статистик таҳлилнинг замонавий усулларини, кўрсаткичлар тизимини, баҳолаш мезонларини ва ҳисобот шаклларини жорий этиш, маҳаллий ва хорижий фойдаланувчилар учун ижтимоий-иқтисодий ислоҳотлар ва таркибий ўзгартиришларни характерловчи статистик ахборотларнинг ишончлилиги, очиқ-ойдинлиги ва ошкоралигини таъминлаш, бу борада халқаро статистика ташкилотлари билан ҳамкорликни кенгайтиришнинг устувор йўналишлари аниқ белгилаб берилди.\nУшбу устувор йўналишларни амалга ошириш бўйича 2017–2021 йилларда статистика фаолиятини ташкил этиш самарадорлигини тубдан ошириш, статистика ахборотлари сифатини ва уларни тарқатиш тизимини яхшилаш бўйича чора-тадбирлар дастури ишлаб чиқилди ва ҳукуматимиз томонидан маъқулланди.\nУшбу қарорни амалга ошириш учун тизим фаолиятини янада такомиллаштириш мақсадида комплекс чора-тадбирлар ишлаб чиқилиб, ҳар бир масала юзасидан «Ҳаракат режалари» тузилди ва ўз вақтида, тўлақонли ижроси бўйича назорат ўрнатилди.\nЖумладан, Президент қарори билан маъқулланган дастурдан келиб чиққан ҳолда Ўзбекистон Республикаси Давлат статистика қўмитасининг марказий аппарати ва унинг ҳудудий органлари тузилмалари тубдан ўзгартирилган ҳолда янгидан шакллантирилди. Мавжуд тармоқ бошқармалари ва ундаги бўлимларда бошқарув ходимлари ротацияси амалга оширилди.\nДавлат статистикаси ишлари дастурини амалга ошириш жараёнида барча тузилмавий бўлинмаларнинг масъулиятлари ва функцияларини ҳамда ваколатларини аниқ тақсимотини таъминлайдиган замонавий вертикаль-интеграллашган бошқарув схемасини шакллантириш бўйича ишлар амалга оширилмоқда.\nДавлат статистика қўмитаси тизимида янги бўлинмалар ташкил этилди. Жумладан, Ахборотларни тарқатиш, халқаро ахборот алмашув ва жамоатчилик алоқалари ҳамда Ижтимоий соҳа ва барқарор ривожланиш бошқармалари тузилди.\nШунингдек, аппарат таркибидаги тармоқ бошқармаларида ахборот-таҳлилий бўлимлар ташкил этилди. Бундай тузилмавий ўзгаришлар ходимлар сонини оширмасдан туриб, тайёрланадиган статистик ва аналитик материалларнинг сонини кенгайтириш ва сифатини яхшилаш имкониятини беради. Мазкур бошқарма ва бўлимларнинг асосий фаолияти макроиқтисодий, тармоқ ва ҳудудий даражаларда ўрганилаётган ижтимоий-иқтисодий жараёнларни кенг қамраб олган статистик маълумотларни, халқаро амалиётга мос статистик кузатувлар маълумотларини ишончлилигини оширган ҳолда тайёрлаш ва уларни мажбурий тартибда тезкор ва сифатли таҳлил қилиш, оммавий ахборот воситаларида жойлаштиришга қаратилди. Бу борада қўмита сайти янгиланди ва унда доимий янгиланиб турадиган статистик маълумотлар базаси шакллантирилди.\n2018 йилга тайёрланаётган давлат Статистика ишлари дастури лойиҳаси тубдан қайта кўриб чиқилиб, унда кенг жамоатчилик, шу жумладан, халқаро молиявий, иқтисодий ва статистика ташкилотларини Ўзбекистонда ижтимоий-иқтисодий ислоҳотлар ва уларнинг натижалари тўғрисида ҳаққоний маълумотлар билан таъминлаш мақсадида кўрсаткичлар кўлами кенгайтирилди.\nДавлат статистика ишлари дастурини самарали амалга ошириш учун Ўзбекистон Республикаси Давлат статистика қўмитаси, ҳудудий статистика органлари тўғрисидаги янги низомлар ишлаб чиқилди. Бунда тизимнинг барча бўғинлари функциялари такомиллаштирилди. Давлат статистика қўмитасининг роли статистика соҳасида давлат сиёсатини юритиш ва амалга оширишда бошқа давлат органларининг фаолиятини мувофиқлаштирувчи орган сифатида кучайтирилди.\n– Эндиликда статистика ишларини юритиш тартибларига янгича ёндашувлар кузатилаяпти. Иқтисодчилар, мутахассислар томонидан «халқаро стандартлар бўйича» деган иборалар кўп ишлатилаяпти…\n– Халқаро стандартлар турли мамлакатларда ҳисобланадиган кўрсаткичларни солиштириш (қиёслаш)га эришиш учун ўрнатилади. Бу ижтимоий-иқтисодий ҳодисаларни яхлит бир тизимда тавсифлаш ва қиёслаш ҳамда алоҳида мамлакатлар, ҳудудлар ва дунё бўйича олинган маълумотларни умумлаштириш имкониятини беради.\nХалқаро статистикада қуйидаги стандартлар гуруҳлари мавжуд:\n● халқаро статистиканинг умумметодологик қоидалари;\n● статистик кўрсаткичларнинг таснифи;\n● кўрсаткичларни ҳисоблаш бўйича қўлланмалар;\n● маълумотнома ва техник қўлланмалар.\n1945 йил 26 июнь ҳолатига кўра, БМТ томонидан таъсис этилган 51 та миллий статистика хизмати мавжуд эди. Ҳозирги даврда 200 га яқин шундай хизматлар бор. 2015 йилда БМТга аъзо бўлган 191 та давлат Барқарор ривожланиш мақсадларига эришиш мажбуриятини олган. Халқаро статистика хизматларига олдингидек, уларнинг жорий фаолияти тажрибасини умумлаштириш ва ушбу асосда янги аниқлаштирилган халқаро таснифлагичларни миллий ҳисоблар тизими доирасида ҳамда уни аста-секин такомиллаштирилиши билан статистик кўрсаткичлар тизимини шакллантириш юклатилган.\nШундай қилиб, хориж статистикасини иккита асосий йўналишга ажратиш мумкин:\n● ташкилотларнинг ривожланиш хусусиятлари, тенденциялари ва статистик ахборот миллий тизими фаолиятини мамлакатларнинг ички таҳлили учун ишлаб чиқиладиган миллий статистикаси;\n● кўрсаткичлар тизимининг бирхиллаштирилган тизим бўйича ва ҳисоблашнинг ягона усуллари асосида алоҳида олинган мамлакатлар ва уларнинг гуруҳлари сингари бутун дунёнинг ривожланиш умумий қонуниятларини аниқлаш учун ишлаб чиқиладиган халқаро статистика.\nЯъни, БМТга аъзо мамлакатлар статистик маълумотларни йиғиш ва қайта ишлаш ҳамда тайёрлаш бўйича ягона қабул қилинган метод ва методологиядан фойдаланишади. Айниқса, Миллий ҳисоблар тизими бўйича қўлланиладиган халқаро стандартлар ишлаб чиқилган. Бунда асосан танлама кузатувлардан фойдаланилган ҳолда макроиқтисодий кўрсаткичларга эътибор қаратилади. Мазкур стандартларнинг охиргиси МҲТ-2008 ҳисобланади. Халқаро статистикада асосий статистик усул – танланма кузатув усули. Аммо ҳозиргача бизда ёппасига статистик кузатиш, статистик ҳисобот усулидан кенг фойдаланилади. Халқаро статистикадан ҳамда танланма кузатиш тамойилларидан келиб чиқиб, босқичма-босқич бу усулга ўтиш керак бўлади. Ҳозирги пайтда тадбиркорлик соҳасидаги чораклик статистик маълумотлар шу усулда ҳисобланмоқда.\n– Жаҳон банки, Халқаро валюта фонди, Европа тикланиш ва тараққиёт банки, Осиё тараққиёт банки каби йирик халқаро молия муассасалари ҳамда халқаро иқтисодий ва статистика ташкилотлари турли мамлакатларга тааллуқли статистик маълумотларни эълон қилиб боради. Бу борада Ўзбекистон статистикаси билан қандай ҳамкорлик йўлга қўйилган?\n– Статистик маълумотлардан миллий ва хорижий фойдаланувчиларнинг кенг оммаси учун статистик ахборотларнинг очиқ-ойдинлиги ва ошкоралигини максимал даражада таъминлаш, халқаро статистика ташкилотлари билан ҳамкорлик қилиш борасида ижобий қадамлар қўйилди.\nЖумладан, Ўзбекистон Республикасининг халқаро рейтингларда холис ва тўғри баҳоланишини таъминлаш мақсадида халқаро ташкилотлар билан мамлакатни ижтимоий-иқтисодий ривожланиш натижаларига доир маълумотлар алмашинувини амалга ошириш юзасидан хатлов ўтказиш натижасида 18 та халқаро ташкилот билан статистик ахборотлар алмашинуви йўлга қўйилди.\nМасалан, Европа иқтисодий комиссияси (ЕИК), Жаҳон банки, Халқаро валюта фонди, Европа тикланиш ва тараққиёт банки, Осиё тараққиёт банки ва бошқа қатор БМТ халқаро ташкилотлари миссияларининг Ўзбекистон Республикасига ташрифи доирасида статистика соҳасида ҳам ҳамкорлик масалаларида музокаралар олиб борилмоқда.\nМисол учун, 2017 йилнинг 1–2 ноябрь кунлари Давлат статистика қўмитасида БМТ Европа иқтисодий комиссияси (ЕИК) статистика бўлими директори Лидия Братанова ва комиссиянинг статистика бўйича ҳудудий маслаҳатчиси Стивен Вейл иштирокида семинар ташкил этилди.\nЯна бир устувор йўналишлардан бири 2021 йилгача Давлат статистика қўмитаси ва унинг ҳудудий органлари расмий сайтларини кенгайтириш, унда фойдаланувчилар учун талаб этилган статистик ахборотларни, таҳлилий материалларни ва маърузаларни жойлаштириш, турли кесимларда маълумотларни визуаллаштириш имкониятларини, шунингдек, фойдаланувчилар билан «онлайн маслаҳатчи» режимида тезкор мулоқот ўрнатилишини таъминлаш ҳисобланади.\nБу борада фойдаланувчилар учун янада қулайлик яратиш мақсадида қўмита расмий веб-сайтининг янгиланган шакли ишлаб чиқилди ва ишга туширилди. Унда мамлакатни ижтимоий-иқтисодий ривожланиш натижаларига доир долзарб йўналишларда таҳлилий маълумотлар, чораклик натижалари таҳлиллари ва пресс-релизлар кўринишида ахборотлар жойлаштириб борилмоқда.\nБундан ташқари, Халқаро валюта фондининг кенгайтирилган Маълумотларни тарқатишнинг умумий тизимига уланиш устувор йўналишлардан бири ҳисобланади.\nЧунки, мазкур тизимга уланган мамлакатлар ўртасида молиявий-иқтисодий маълумотлар алмашинуви, қиёсий таққослаш ва таҳлил қилиш имкониятини бериб, пировардида молиявий-инвестициявий оқимлар ва қўйилмалар ҳажмини ошириш, натижадорлигига эришишга хизмат қилади.\nУшбу мақсадда ҳукумат томонидан зарур ҳуқуқий асослар яратилди. Буларга мувофиқ, ХВФнинг к-МТУТ талаблари асосида 2018 йилнинг 1 январидан бошлаб, тегишли маълумотларни эълон қилинишини йўлга қўйиш мақсадида ҳукумат томонидан алоҳида Назорат режаси ва Идоралараро ишчи гуруҳ таркиби тасдиқланди ҳамда Давлат статистика қўмитасининг комплекс чора-тадбирлари ишлаб чиқилди.\nШунингдек, Давлат статистика қўмитасининг расмий сайтида ХВФнинг к-МТУТ саҳифаси очилди ва унда йиғма маълумотлар миллий саҳифаси, йиғма маълумотлар жадваллари, метамаълумотлар ва маълумотларни эълон қилиш тақвимлари белгиланган тартиб асосида жойлаштириш жараёнлари амалга оширилмоқда.\nХалқаро валюта фонди вакиллари билан ҳамкорликни йўлга қўйиш борасида дастлабки музокаралар ўтказилди, натижада 2018 йилнинг биринчи чорагида техник кўмак юзасидан Ўзбекистон Республикасига миссиянинг ташрифи режалаштирилмоқда.\n– Давлатимиз раҳбарининг Сиз эслатиб ўтган «Ўзбекистон Республикаси Давлат статистика қўмитаси фаолиятини такомиллаштириш чора-тадбирлари тўғрисида»ги қарорида белгиланган устувор йўналишлардан бири – соҳа мутахассисларини тайёрлаш, қайта тайёрлаш ва малакасини ошириш ишларини тизимли ташкил этишдир. Ҳозир бу борада қандай ишлар амалга оширилмоқда?\n– Маълумки, миллий иқтисодиётнинг инновацион ривожланиши кўп жиҳатдан кадрлар салоҳиятига боғлиқ. Шунинг учун рақобатбардош кадр миллий иқтисодиётда муҳим омил ҳисобланади. Республикамизда кадрлар салоҳиятини ошириш борасида олиб бораётган ишларимиздан бири – бу соҳада кадрларни тайёрлаш, қайта тайёрлаш ва малакасини ошириш билан узвий боғланган.\nБугунги кунда дастурда белгиланган устувор вазифалардан келиб чиқиб, статистика органлари ходимлари малакасини ошириш, қайта тайёрлаш бўйича бир қатор ишлар амалга оширилди. Жумладан, ходимларни қайта тайёрлаш мақсадида 2018 йилдан бошлаб «Статистика асослари» курсининг ташкил этилиши, ўқитиладиган барча курслар бўйича ўқув дастурлари, ўқув-услубий мажмуаларни ишлаб чиқилиши бунга мисол бўла олади.\nДавлат статистикасини ривожлантиришнинг устувор йўналишларини ҳисобга олган ҳолда 2017–2018 йилларда тизим ходимларини қайта тайёрлаш ва малакасини ошириш дастурлари ишлаб чиқилди. Шунингдек, иқтисодиёт йўналишидаги олий ўқув юртлари билан ҳамкорликда илмий семинарлар, давра суҳбатлари ўтказиб келинмоқда.\nИстиқболда кадрларни қайта тайёрлаш ва малакасини ошириш, айниқса, иқтисодий-ижтимоий кўрсаткичларни статистик таҳлил қилиш, МҲТ-2008 халқаро андозаларини миллий статистикага уйғунлаштириш, ҳудудлар иқтисодиётини комплекс тизимли статистик таҳлил қилиш, иқтисодиётни моделлаштириш ва прогнозлаш, АКТдан тизимда кенг фойдаланиш бўйича ўқув курслари жараёнларини самарали ташкил этиш асосий мақсадимиздир.


АВТОСТАНЦИЯ ДАРВОЗАСИДАГИ ҚУЛФ ВА “ЭСКИ МАНЗИЛЛАР”ДАГИ ТАРТИБСИЗЛИК\nАйни пайтда вилоятимизда йўловчиларга хавфсиз, қулай ва замонавий транспорт хизмати кўрсатишни ташкил этишга алоҳида эътибор қаратилмоқда. Шаҳар марказидаги "Дамас" автомобиллари қатнайдиган йўналишларга янги автобус ва микроавтобусларни қўйиш, жорий йил сўнгига қадар жамоат транспортида тўловни электрон кўринишда қабул қилиш имконини яратиш, замонавий типдаги бекатларни қуриш ва бошқа бир қатор масалаларда жиддий ишлар бошлаб юборилган.\nБир қарашда вилоятдаги энг оғриқли, энг тартибсиз соҳалардан бири энди изга тушиб кетадигандек кўринади. Аммо турли дастурлар қабул қилиш, қарорлар чиқариш билан натижага эришиб бўлмаслиги, бунинг учун соҳада тизимли назорат, масъулларда масъулият ҳисси бўлиши кераклиги кундек равшан.\nЭътибор қилинг, Биринчи Президентимизнинг 2013 йил 25 июлдаги "Қарши шаҳрини келажакда қайта қуриш режаси ва замонавий йўл-транспорт коммуникацияларини ривожлантириш Дастури тўғрисида"ги қарорига асосан, вилоят марказининг янги радиал йўли бўйлаб 4 та, яъни "Термиз-Қарши", "Самарқанд-Қарши", "Бухоро-Қарши", "Шаҳрисабз-Қарши" йўналишларида янги автостанциялар қурилиши лозим эди.\nҚарорда ушбу транспорт узеллари 2015 йил охиригача қуриб фойдаланишга топширилиши, уларнинг ҳар бирига 1 миллиард 300 миллион сўмдан маблағ сарфланиши таъкидланган. Молиялаш манбаси сифатида тадбиркорлар сармояси ва банк кредити кўрсатилган.\nАммо етти йил ўтмоқдаки, ушбу ҳужжат ижросини таъминлаш ҳақида ҳеч ким бош қотираётгани йўқ. Айтилган автостанцияларнинг айримлари ҳали тўлиқ қуриб битказилмаган бўлса, қурилганларининг ҳам дарвозасига қулф осиб қўйилибди. Вилоят марказидан бошқа вилоят ва туманларга қатновчи "такси"лар эса ҳамон тирбандликни, тартибсизликни юзага келтирган ҳолда шаҳар ўртасида, "эски манзиллари"дан йўловчи олишмоқда.\nХуллас, эски муаммоларни четлаб ўтиб, янги лойиҳалар ҳақида гапириш билан тўлиқ натижага эришиб бўлмайди. Қачонки, ҳамма белгиланган тартибга қатъий амал қилса, айтилган гаплар оғизда қолиб кетавермасагина ҳудуднинг транспорт инфратузилмаси жадал ривожланади.


Магистратура сиртқи таълим шаклида ўқитилмаслигига изоҳ берилди\nХалқаро пресс-клубнинг таълим масалаларига бағишланган сессиясида Олий ва ўрта махсус таълими вазири ўринбосари Узоқбой Бегимқулов нима сабабдан магистратура босқичида сиртқи таълим шакли йўқлигига изоҳ берди.\n«Магистратура таълими тор мутахассислик бўлгани сабабли бу босқичда талабалар тор йўналишда тайёрланади. Бугунги кунда магистратура босқичи ўқув режасидаги юклама ҳажмига эътибор берадиган бўлсак, унинг 35-40 фоизи бевосита аудиторияда ўтказиладиган машғулот турлари ҳисобланади. Қолган 60-65 фоизи эса илмий фаолиятни ташкил этиш билан боғлиқ ўқув юкламаси саналади», деди вазир ўринбосари.\nҚайд этилишича, бу тартиб талабадан ўзининг илмий раҳбари билан бевосита ишлашни, илмий педагогик фаолиятини давом эттиришни талаб этади. Бу эса талабанинг ўқув муассасасида бўлишини тақозо этадиган жараёндир. Магистратура босқичи учун сиртқи таълим кейинчалик тажрибаларни ўрганиб, кўриб чиқилиши мумкин. Лекин ҳозирда бизда магистратурани сиртқи ўқишнинг иложи йўқ\nБизнес олий мактаби магистратурасида сиртқи таълим ташкил этилади\nЧўзилаётган «2-3 кун»: магистратура имтиҳонларининг якуний натижалари қачон эълон қилинади?


Мирзаҳаким Тўхтамирзаевнинг ўзбекистонлик футболчилардан тузган “Орзулар терма жамоаси” (4-соннинг давоми) / CHAMPIONAT.asia\n02:58Ла Лига. "Реал" "Леванте" қаршисида ожиз қолди 107 02:51А Серия. "Милан" яна очко йўқотди 3 01:24Неймар Францияда узоқроқ муддатга қолиши мумкин 5 01:12Месси "гол+пас" тизимида 1000лик довонни забт этди 20 00:54Ўртоқлик учрашуви. "Спартак" - "Пахтакор" 4:0 2 00:45Ла Лига. "Сосьедад" – "Валенсия" учрашувида 3та гол урилди 2 00:34Бундеслига. "Шальке" ўз майдонида шарманда бўлди 4 00:24АПЛ. Турнинг марказий учрашувида Гвардиола шогирдлари зафар қучишди 43 00:12А Серия. Ибрагимович "Фиорентина"га қарши баҳсни асосий таркибда бошлайди 4 00:05Спортчилар ижтимоий тармоқларда 1 00:04Ла Лига. "Леванте" – "Реал". Асосий таркиблар билан танишинг 44 23:56А Серия. "Ювентус" мутлақ аутсайдердан битта тўп фарқи билан устун келди 11 23:31Роналду фаолиятидаги 1000-баҳсда рақиб дарвозасини ишғол қилди 11 23:10Месси яна бир рекорд ўрнатди 14 22:54Туғилган кунда бўйинбоғ совға қилишга мажбур бўлган "Пахтакор"нинг "Спартак"ка қарши ўйини ҳақида 30\nМирзаҳаким Тўхтамирзаевнинг ўзбекистонлик футболчилардан тузган “Орзулар терма жамоаси” (4-соннинг давоми)\n22 дек 2019 02:05\nТеглар : Мирзаҳаким ТўхтамирзаевВиктор КарпенкоАсрор АлиқуловСергей ЛебедевАнвар СолиевРавшан ҲайдаровАлександр ГейнрихИгнатий Нестеров“Орзулар терма жамоаси”Азамат Абдураимов\nАввалроқ, таниқли спорт шарҳловчиси Мирзаҳаким Тўхтамирзаевнинг талқинига кўра жаҳон юлдузларидан (1990–…) тузилган “Орзулар терма жамоаси”ни эътиборингизга тақдим қилгандик.\nЭнди эса анъанага мувофиқ ўзбекистонлик футболчилардан (1992–…) иборат рамзий терма билан таништириб ўтамиз.\n“Орзулар терма жамоаси” (Ўзбекистон)\nДарвозабон – Игнатий Нестеров;\nҲимоячилар – Виталий Денисов, Андрей Фёдоров, Асрор Алиқулов, Виктор Карпенко;\nЯрим ҳимоячилар – Миржалол Қосимов, Одил Аҳмедов, Сергей Лебедев;\nҲужумчилар – Максим Шацких, Александр Гейнрих, Игор Шквирин.\nМУРАББИЙ: Равшан Ҳайдаров.\nЗахирадагилар: Павел Бугало (дарвозабон), Сервер Жепаров (ярим ҳимоячи), Тимур Кападзе (ярим ҳимоячи), Анвар Солиев (ҳужумчи), Азамат Абдураимов (ҳужумчи), Элдор Шомуродов (ҳужумчи).\nИгнатий Нестеров (36 ёш) – "Локомотив" (Тошкент) жамоаси аъзоси. Ҳозирча Ўзбекистон МТЖ таркибидаги сўнгги ўйини Осиё Кубоги-2019 1/8 финали доирасида ўтказилган Австралияга (0:0, пен. 2:4) қарши баҳсга тўғри келади. Умуман, Нестеров бош жамоа дарвозасини 105 ўйинда ҳимоя қилган. У 5та қитъа биринчилигида (2004, 2007, 2011, 2015, 2019) иштирок этган осиёлик ягона футболчи ҳисобланади. Осиё Кубоги-2011да кучли тўртталикка кирган.\nВиталий Денисов (32 ёш) – Россиянинг “Рубин” жамоаси аъзоси. 2006-йил бош жамоа сафида дебют учрашувини ўтказган. Ҳозирча терма либосида охирги ўйини 2018-йилнинг сентябрида Эронга қарши ўртоқлик баҳсига (0:1) тўғри келади. Умуман олганда эса Денисов термада 72 ўйинда қатнашиб, рақиблар дарвозасини бир бора ишғол этишга муваффақ бўлган. 2013-йил Ўзбекистонда йил футболчиси дея тан олинган.\nАндрей Фёдоров (48 ёш) – фаолиятини якунлаган. 1994-2006 йиллар оралиғида миллий жамоа сафида ҳаракат қилган ва 65 баҳсда майдонга тушиб, рақиблар дарвозасини 7 бора ишғол этган. Фёдоров 65та ўйиннинг 61тасида (!) тўлиқ ўйнаган. 4та учрашувда асосий таркибда майдонга тушиб, ўйин давомида бошқа футболчига алмаштирилган. 1994-йил Хиросимада бўлиб ўтган Осиё ўйинлари чемпиони.\nАсрор Алиқулов (41 ёш) – фаолиятини якунлаган. 1999-2008 йиллар оралиғида миллий жамоа сафида ҳаракат қилган ва 63 баҳсда майдонга тушган. Алиқулов “Пахтакор” билан кетма-кет беш йил (2003, 2004, 2005, 2006, 2007) Ўзбекистон чемпионати ғолиблигини ҳамда мамлакат кубогини қўлга киритиб, қаторасига икки мавсум (2002/2003, 2003/2004) Осиё Чемпионлар Лигасининг ярим финалига қадар етиб борган. Терма жамоа сафидаги 63та баҳсда 5 марта огоҳлантириш олган ва бирон марта ҳам майдондан четлатилмаган.\nВиктор Карпенко (42 ёш) – фаолиятини якунлаган. 2003-2014 йиллар оралиғида миллий жамоа сафида ҳаракат қилган ва 61 баҳсда майдонга тушиб, рақиблар дарвозасини 4 бора ишғол этган. У терма жамоа сафида атиги бир марта огоҳлантирилган. Карпенко ўзининг илк ва ягона сариқ карточкасини 2009 йилда ЖЧ-2010 саралашида Баҳрайнга қарши ўйинда олган. Осиё Кубоги-2011да кучли тўртликка кирган.\nОдил Аҳмедов (31 ёш) – Хитойнинг “Шанхай СИПГ” жамоаси аъзоси. 2007-йил бош жамоа сафида дебют учрашувини ўтказган ва ҳозирга қадар фаолиятини давом эттирмоқда. Терма либосида 102 ўйинда иштирок этиб, 20та гол киритган. 6 карра (рекорд: 2009, 2011, 2014, 2015, 2016, 2018) Ўзбекистоннинг энг яхши футболчиси дея эътироф этилган. Шунингдек, “Aнжи” (2011) ҳамда “Краснодар” (2015) сафида мавсумнинг энг яхши футболчиси бўлган. Ўзбек футболи тарихидаги трансфер нархи энг қиммат (“Transfermarkt” ҳисоб-китобига кўра 2011 йил – 9 млн. евро) бўлган футболчи. Осиё Кубоги-2011да кучли тўртталикка кирган.\nМиржалол Қосимов (49 ёш) – фаолиятини якунлаган. 1992-2005 йиллар оралиғида миллий жамоа сафида ҳаракат қилган ва 67 баҳсда майдонга тушиб, рақиблар дарвозасини 31 бора ишғол этган. 4 карра (1993, 1998, 2001, 2004) Ўзбекистоннинг энг яхши футболчиси дея эътироф этилган. Ўсмирлар ўртасида икки карра (1987, 1988) Европа ҳамда жаҳон (1987) чемпиони. 1994-йил Хиросимада бўлиб ўтган Осиё ўйинлари чемпиони. Қўшимча сифатида, Қосимов “Спартак Aлания” сафида УЕФA Кубоги (ҳозирги Европа Лигаси) 1995/96 йилги мавсум саралаши доирасида “Ливерпуль” (1:2) дарвозасини жаримадан чиройли тарзда ишғол етганди.\nСергей Лебедев (50 ёш) – фаолиятини якунлаган. 1994-2001 йиллар оралиғида миллий жамоа сафида ҳаракат қилган ва 33 баҳсда майдонга тушиб, рақиблар дарвозасини 10 бора ишғол этган. 1994-йил Хиросимада бўлиб ўтган Осиё ўйинлари чемпиони. Маълумот ўрнида, Лебедев футболчилик фаолияти давомида жаҳон юлдузлари таркибида майдонга тушган ягона ўзбекистонлик ҳисобланади.\nИгор Шквирин (56 ёш) – фаолиятини якунлаган. 1992-2000 йиллар оралиғида миллий жамоа сафида ҳаракат қилган ва 31 баҳсда майдонга тушиб, рақиблар дарвозасини 20 бора ишғол этган. 1994-йил Хиросимада бўлиб ўтган Осиё ўйинлари чемпиони ва мусобақанинг энг яхши футболчиси дея тан олинган. “Днепр” (Украина) сафида СССР (1988), “Паханг” таркибида Малайзия (1995), “Пахтакор” сафида Ўзбекистон (1998) ҳамда “Мохун Баган” таркибида эса Ҳиндистон (2000) чемпионатларининг титулларини қўлга киритган. СССР биринчи лигаси (1990, 37 гол), Осиё ўйинлари (1994, 8 гол), Ўзбекистон чемпионати (1996, 22 гол) ҳамда Ҳиндистон миллий футбол лигасида (2000, 11 гол) тўпурар бўлган.\nМаксим Шацких (41 ёш) – фаолиятини якунлаган. 1999-2014 йиллар оралиғида миллий жамоа сафида ҳаракат қилган ва 61 баҳсда майдонга тушиб, рақиблар дарвозасини 34 бора (рекорд) ишғол этган. 4 карра (2003, 2005, 2006, 2007) Ўзбекистоннинг энг яхши футболчиси дея эътироф этилган. ЕЧЛ тарихида осиёлик иккинчи (11 гол билан) рақамли тўпурар. “Супер Макс” ЕЧЛда “Байер”, ПСВ, “Реал”, “Ньюкасл”, “Андерлехт”, “Ювентус”, “Рома”, “Арсенал” каби жамоалар дарвозасига тўп киритган. Осиё Кубоги-2011да кучли тўртликка кирган.\nАлександр Гейнрих (35 ёш) – фаолиятини якунлаган. 2002-2017 йиллар оралиғида миллий жамоа сафида ҳаракат қилган ва 98 баҳсда майдонга тушиб, рақиблар дарвозасини 31 бора ишғол этган. 2002 йил Ўзбекистоннинг энг яхши футболчиси номига сазовор бўлган. Осиё Кубоги-2011да кучли тўртликка кирган. Ўзбекистон (“Пахтакор”), Россия (ЦСКA) ҳамда Қозоғистон (“Aктобе”) чемпионатларида олтин медалларни қўлга киритган.\nРавшан Ҳайдаров (58 ёш) – ҳозирда Ўзбекистон ОТЖ катта мураббийи. 2002 йилда Ўзбекистон миллий терма жамоаси бош мураббийи этиб тайинланди. 2004 йилда Ҳайдаров ва Юрген Гёде бошчилигидаги бош жамоа Осиё Кубогида чорак финалга қадар етиб борган. 2014 йилда Ўзбекистон ёшлар (U-19) терма жамоасига устози сифатида ишлаган. Шубҳасиз, мураббий сифатидаги унинг энг катта ютуғига 2018 йили Хитойда ўтган U-23 Осиё чемпионати ғолиблигидир. Шу йили Осиёнинг энг яхши уч мураббийи қаторига кирган. Маълумот ўрнида, у 1999 йил Германиянинг "Лейпциг" клубида мураббийлик малакасини оширган.\nПавел Бугало (дарвозабон, 45 ёш) – фаолиятини якунлаган. 1995-2007 йиллар оралиғида миллий жамоа дарвозасини (40 ўйинда) ҳимоя қилган. Икки бора (1996, 1997) Ўзбекистонда йил футболчиси номига сазовор бўлган.\nСервер Жепаров (ярим ҳимоячи, 37 ёш) – фаолиятини якунлаган. 2002-2017 йиллар оралиғида миллий жамоа сафида ҳаракат қилган ва 128 баҳсда (рекорд) майдонга тушиб, рақиблар дарвозасини 25 бора ишғол этган. Икки марта Осиёнинг энг яхши футболчиси деб топилган. Шунингдек, 2 бора Ўзбекистонда йил футболчиси номига сазовор бўлган. Осиё Кубоги-2011да кучли тўртликка кирган.\nТимур Кападзе (ярим ҳимоячи, 38 ёш) – фаолиятини якунлаган. 2002-2015 йиллар оралиғида миллий жамоа сафида ҳаракат қилган ва 119 баҳсда майдонга тушиб, рақиблар дарвозасини 10 бора ишғол этган. Осиё Кубоги-2011да кучли тўртликка кирган.\nАнвар Солиев (ҳужумчи, 41 ёш) – фаолиятини якунлаган. 2001-2009 йиллар оралиғида миллий жамоа сафида ҳаракат қилган ва 44 баҳсда майдонга тушиб, рақиблар дарвозасини 8 бора ишғол этган. “Пахтакор” сафида Ўзбекистон чемпионатида энг кўп (86 бора) дарвозани ишғол қилган футболчи. Шунингдек, Ўзбекистон чемпионлиги (12) ҳамда мамлакат кубогини (9) энг кўп қўлга киритган ўйинчи ҳам айнан Анвар Солиевдир. Кўпчилик мухлисларнинг ёдида у “сеҳрли таёқча” номи билан йодда қолган.\nЭлдор Шомуродов (ҳужумчи, 24 ёш) – Россиянинг “Ростов” жамоаси аъзоси. Термадаги дебютини 2015-йил ЖЧ-2018 саралашидан ўрин олган Яманга қарши баҳсда (1:0) ўтказган. Шомуродов ҳозирга қадар бош жамоа либосида 42 ўйинда қатнашиб, 19 бора рақиблар дарвозасини ишғол этди. Элдор 2019 йил бош жамоа сафида 13та гол уриб, энг яхши кўрсаткични кўрсатди.\nАзамат Абдураимов (ҳужумчи, 53 ёш) – фаолиятини якунлаган. 1992-1997 йиллар оралиғида миллий жамоа сафида ҳаракат қилган ва 22 баҳсда майдонга тушиб, рақиблар дарвозасини 11 бора ишғол этган. 1994-йил Хиросимада бўлиб ўтган Осиё ўйинлари чемпиони.\nP.S. “Орзулар терма жамоаси” лойиҳасининг кейинги қаҳрамони ким бўлишини хоҳлар эдингиз?\n“Орзулар терма жамоаси” (жаҳон). 1-сон. Даврон Файзиев.\n“Орзулар терма жамоаси” (Ўзбекистон). 1-сон. Даврон Файзиев.\n“Орзулар терма жамоаси” (жаҳон). 2-сон. Хайрулла Ҳамидов.\n“Орзулар терма жамоаси” (Ўзбекистон). 2-сон. Хайрулла Ҳамидов.\n“Орзулар терма жамоаси” (жаҳон). 3-сон. Диёр Имомхўжаев.\n“Орзулар терма жамоаси” (Ўзбекистон). 3-сон. Диёр Имомхўжаев.\n“Орзулар терма жамоаси” (жаҳон). 4-сон. Мирзаҳаким Тўхтамирзаев.\nМуаллиф\t: Eldor Akmurzayev\nМосквада Гейнрихга тезкор алоқага чиққан "Тезкор студия"да "Спартак" — "Пахтакор" учрашуви муҳокамаси 14\nРасман: Ироқ терма жамоаси ўйинчиси РПЛ клуби билан шартнома имзолади 9\nҚатар. Рашидовнинг жамоаси мағлубиятга учради 3\nПСЖ президенти Швейцария прокуратурасига жавоб қайтарди 3\n"Ал Садд" етакчиси уч ойга сафдан чиқди 1\n"Ал Айн" бош мураббийи: "Биз шокдамиз" 13\nАна холос. ПСЖ президенти жиноий ҳуқуқбузарликда айбланмоқда 13\n21 дек 15:30:31\nMurabbiy Ravshan Haydarov gap yuq\n21 дек 15:55:14\nTarkib tanlashda murabbiylardanxam kuchli ekan.\n21 дек 16:40:47\nМирзахаким ака илтимос футбол шархлашга кайтинг\n21 дек 15:40:38\nМирзахаким ака жахон термасидаям узимизни термагаям муносиб уйинчиларни танлабтилар гар йук\n22 дек 10:06:10\nОрзулар термасини ахволини кара\n21 дек 21:46:22\nДарвозабон – Павел Бугало;\nҲимоячилар –Фарход Магамедов, Геннадий Денисов, Андрей Фёдоров, Виталий Денисов;\nҲужумчилар – Максим Шацких, Олег Шацких, Игор Шквирин.\nМУРАББИЙ: Махмуд Рахимов.\nЗахирадагилар: Игнатий Нестеров (дарвозабон), Асрор Алиқулов (химоячи), Виктор Карпенко, Александр Пашинин (химоячи ), Сервер Жепаров (ярим ҳимоячи), Тимур Кападзе (ярим ҳимоячи), Зафар Мусабоев (ҳужумчи), Азамат Абдураимов (ҳужумчи), Элдор Шомуродов (ҳужумчи).\n21 дек 18:33:09\nagar shu tarkib xozir bulganda aniq jaxon chempionatiga chiqardi va boshqa jamoalarga jiddiy qarshilik qilolardi\n21 дек 16:54:23\nВоооооооооой дод Лебедев!!!!\n21 дек 16:54:10\nОдамларга хам хайронман. Узбекистон орзулар жамоасини танлашни хожати йук.чунки 94- йилги каманда энг кучлиси булган. Уша жамоасини хозирги Россияни хам бемалол ютарди.факат кейинги футболчиларимиздан денисов , Ахмедов кабилар заменага лойик холос. Буни уша пакаления ишкибозлар билади.\n21 дек 16:48:08\nBu tarkib bir vaqtning o'zida o'ynaganda osiyoda kamida N2 bop yurarmidik\n21 дек 16:47:27\nMirzahakim.aka Tuhtamirzayev, yana Liverpulni o'yinlarini sharxlang.\n21 дек 16:40:40\nНоколай Ширшов колиб кетибти таркибда\n21 дек 16:35:01\nBu 4-3-3 Liverpulni uslubi-ku! Ajoyib.\n21 дек 16:13:50\nASSALOMU AKAYKUM XIRMATLI CA XODIMLARI !\nSIZLARSAN ILTIMOS SHU INSON HAQIDA HAM KUPROQ MA'LUMOT YOZINGLAR, MIRZAHAKIM AKA FUTBOL SHARXLASH BUYICHA UZBEKISTONDA N_1 SHARXLOVCHI MAN UCHUN. MILLIY JAMOAMIZ UYNAYDIGAN UYINLARNI MIRZAHAKIM AKA SHARXLASIN.\nMAN DAM OLIB FUTBOL KUTAMAN SHU INSON SHARXLASA.\nTARKIB TANLASH HAM SUPER TANLOV BUPTI.\nOLDIMDAN RAHMAT SIZLARGA\n21 дек 16:11:27\nNurbek nasaf фойдаланувчининг фикрига жавоб бериш\nOʻzbekistoning eng zur. Sharhlovchisi bu Mirzahakimaka gap suz bulishi mumkin emas(lekin hozir Xayrulla aka)\nHa Xayrulla Hamidov zo‘r, Davron Fayzievchi?


Тошкентда цирк фестивали ташкил этилади | NORMA.UZ\nТошкентда цирк фестивали ташкил этилади\n“Халқаро цирк санъати” фестивалини ўтказиш тартиби тўғрисидаги низом тасдиқланди (ВМнинг 27.06.2019 йилдаги 535-сон қарори).\nУ 2021 йилдан бошлаб ҳар икки йилда бир марта Тошкент шаҳрида ўтказилади. Маданият вазирлиги ҳамда Тошкент шаҳар ҳокимлиги уни ташкил этиш ва ўтказиш учун масъул ҳисобланади. Бир ой муддатда фестиваль веб-сайти тайёрланиб, Интернетга жойлаштирилади ҳамда мунтазам равишда мазкур тадбир ҳақидаги янгиликлар, фотосуратлар, аудио ва видео материаллар билан янгилаб борилади.\nФестиваль доирасида цирк усталарининг халқаро кўрик-танлови ўтказилади. Кўрик-танловда иштирок этишни истаганлар уни ўтказиш санасидан 2 ой олдин Маданият вазирлигига ҳужжатларни тақдим этишлари лозим.\nКўрик-танлов иштирокчилари қуйидаги тўртта йўналиш бўйича баҳоланади:\nмахсус (оригинал) чиқишлар.\nКўрик-танлов ғолиблари диплом, статуэтка ва қуйидаги пул мукофотлари (ҳар бир йўналиш доирасида биттадан) билан тақдирланади:\nI - ўрин - 5 000 АҚШ доллари;\nII - ўрин - 3 500 АҚШ доллари;\nIII - ўрин - 2 000 АҚШ доллари.\nФестивалнинг ҳар бир қатнашчисига тегишли сертификат берилади.\nҲужжат Қонун ҳужжатлари маълумотлари миллий базасида эълон қилинган ва 28.06.2019 йилдан кучга кирди.\nКонгресс-кўргазма тадбирларини ўтказиш билан «InterForum» ДУК шуғулланади\nМДҲда музей экспонатлари учун суднинг иммунитети назарда тутилган


Windows 10 фойдаланувчиларига Microsoft бу маҳсулотини мажбурлаб тиқиштиряпти! - Terabayt.Uz\nЎз компьютери ва ноутбукида Windows 10 тизимидан фойдаланаётганлар янгиланишлар билан бирга Edge браузерининг янгиланган версиясини ҳам олмоқдалар. Бунда танлаш имкони ҳам йўқ – иловани «Windows янгиланишлар маркази» орқали мажбуран ўтказишяпти.\nЎҚИНГ: Браузерлар рейтингида кутилмаган ўзгариш юз берди!\nMicrosoft одатда Edge браузерининг янги версияларини Microsoft Store орқали тарқатар эди. Аммо Windows 10 операцион тизимининг сўнгги – 1803, 1809, 1903 ва 1909 рақамли жамланмаларида ушбу дастур ўз-ўзидан янгиланиб қоляпти. Яъни, тизим янгиланганида ушбу браузернинг сўнгги талқини ҳам ўз-ўзидан ўрнатиляпти. Бунинг олдини олиш учун эса Windows янгиланишларини буткул блоклаб қўйиш керак бўлар экан.\nШуниси ҳам борки, қайта ишланган Edge браузери анча яхшиланган: ишлаш тезлиги ошган, у Google Chrome кенгайтмаларини қўллаб-қувватлайдиган бўлган. Шунингдек, дастурда Internet Explorer браузери эмуляцияси режими ҳам пайдо бўлган.\nЎҚИНГ: Қайси браузерлар катта «оперативка» талаб этмайди?\n#Microsoft #Microsoft Edge #Windows 10 #браузер #иловалар


“МУЛЛАПА”НИНГ ЁРҚИН ИЗЛАРИ – "Kattaqo'rg'on tongi"\n“МУЛЛАПА”НИНГ ЁРҚИН ИЗЛАРИ\n25.05.2018 28.05.2018 nashriyot\nЭътибор беринг-а, республикамизнинг барча шаҳару туманларидан фарқли ўлароқ, бизнинг Каттақўрғонда хотин-қиз мураббия-педагогларга ҳурмат, эҳтиром ўзгача. Биз уларни эъзозлаб, “муллапа” дея қадрлаймиз.\n“Муллапа” яъни, муаллимадек фахрли, шарафли касбни ўзининг фидойилиги, жонбозлиги билан улуғлаган ўқитувчилардан бири, раҳматлик Раъно опа Меликова эди.\n…Ҳар бир инсон мактаб остонасига илк қадам қўйган пайтларини, биринчи ўқитувчисининг илк бор қўлидан тутиб ёзишни ўргатганлари-ю, бирор бир ҳарф ёки шаклни ўхшата олмаса, муаллиманинг такрор-такрор ўргатишларини ҳаёт китобининг хотиралар саҳифасига битиб қўяди.\nРаъно – “муллапа” ҳам машаққатли йўллар орқали бўлсада, болажон ўқувчилари қалбига саводу-билимнинг илк “сир” ларини сингдиришдан чарчамасди.\n…Раъно ўзи туғилиб ўсган Қўшбеги қишлоғидаги тўлиқсиз ўрта мактабда бошланғич таълимни олгач, ўрта маълумотни шаҳримиздаги 13-мактабда олди. Сўнг, ўқитувчиликка меҳр-ихлоси боис, Каттақўрғон шаҳар Педагогика техникумининг “Бошланғич синфлар ўқитувчиси” бўлимини аъло баҳоларда битиришга муваффақ бўлди. Меҳнат фаолиятини ўзи таҳсил олган 13-ўрта мактабда бошлаган ёш педагог ўз билими, қалб қўри билан болаларга “Алифбе” “сир”ларидан сабоқ бера бошлади. Ўша йиллари турмуш ўртоғи Шукур Меликов Тошкентда рус тили ва адабиёти институтида таҳсил олаётганди. Шу боис, ёш оила маълум фурсат пойтахтда яшашди. Ўша йиллари Раъно Меликова Тошкентдаги 136-мактабнинг бошланғич синфларида ўқитувчилик қилди.\nТурмуш ўртоғи институтни битиргач, оила яна она шаҳар – Каттақўрғонга қайтди. Тошкентдаги нуфузли билим масканида ишлаб, яхшигина тажриба орттирган Раъно Меликова қарийб чорак аср шаҳримиздаги 2, 5 ва 8-умумтаълим мактабларида бошланғич синфлар ўқувчиларига ҳарф ўргатди, савод улашди. Зеро, касбга ихлос, меҳрибонлик, болажонлик хислатлари мужассам эди унда.\nЭътибор беринг, Раъно “муллапа” дан илк сабоқни олган собиқ ўқувчиларидан йигирма нафари бугун олий маълумотли, юртга зарур мутахассислар бўлиб етишишган.\n– Раъно опа шаҳримиздаги ўзи истиқомат қилган “Баҳористон” маҳалласининг фаол аёлларидан бўлганлар, – дейди шаҳар ҳокимлигининг хотин-қизлар билан ишлаш ва оилаларда маънавий-аҳлоқий қадриятларни мустаҳкамлаш бўйича “Баҳористон” маҳалласидаги мутахассиси Шарофат опа Каримова, – Р.Меликова касаллик боис нафақага чиққандан сўнг, маълум муддат маҳаллада котибалик вазифасини бажарган, оилалардаги ажралишларнинг олдини олиш, тўйларни ихчамлаштиришда жонбозлик кўрсатган, фидоийлиги туфайли юқори идораларнинг ёрлиқ, мукофотларига сазовор бўлган. Меликовлар оиласида туғилиб вояга етган беш фарзанд эса, бугун хонадон фахри, билимли, меҳнатсевар, эл корига ҳамнафас.\nЯна бир гап. Меликовлар хонадони маънавиятли, китобсевар оила.\n– Етмишинчи йилларда ҳовлимизда шеърхонлик, китобхонлик давраларини уюштириб турардик, – дейди хонадон соҳиби Шукур ака Меликов, – журналистлар Раҳмон Чинмирзаев, Асқар Жалилов, Карим Носиров, Очил Раҳматов, шоира Шарбат Мухторовалар иштирокидаги гурунгларимиз бахс-мулоқатга айланарди. Раҳматлик турмуш ўртоғим Раъно ҳам бу гурунгларга ўз мушоҳадалари билан файз киритарди.\n… Ҳа, моҳир педагог, шаҳримизнинг фаол аёлларидан бири, меҳрибон она сифатида хотирланаётган Раъно опа Меликовадан ёрқин излар қолди. Бу эса, ўчмас излардир.\nЁшларга болалик чоғидан китобга меҳр уйғотиш, мустақил фикр ва кенг дунёқарашни шакллантириш уларнинг ҳаёт йўлларида мустаҳкам...\nJamiyat Ta`lim Yangiliklar


Ўзбекистон Республикаси Президенти 06.03.2020 15:50\nЎзбекистон ва ЕТТБ 2017 йилда шерикликни қайта йўлга қўйганини алоҳида таъкидлаш жоиз. Ўтган даврда банкнинг мамлакат стратегияси ва қўшма “Йўл харитаси” қабул қилинди ва амалга оширилмоқда.\nЯнги инвестициялар ҳажми 1,1 миллиард долларга етиб, энергетика, иссиқлик ва сув таъминоти, коммуникациялар, йўл ва уй-жой қурилиши каби устувор тармоқларга йўналтирилган. Айни пайтда ЕТТБ киритган сармоянинг учдан бир қисми хусусий сектор ташаббусларини қўллаб-қувватлашга қаратилмоқда.\nТошкентдаги ваколатхонадан ташқари банк Андижонда ўз офисини очди, жорий йил охиригача Урганчда ҳам очишни режалаштирмоқда.\nДавлатимиз раҳбари икки томонлама ҳамкорликда бундай юксак даражага эришилганида Сума Чакрабартининг шахсий ҳиссаси ва фаол саъй-ҳаракатлари борлигини алоҳида қайд этди.\nУчрашувда узоқ муддатли истиқболга мўлжалланган амалий ҳамкорликнинг устувор йўналишлари батафсил кўриб чиқилди.\nЕТТБ президенти ушбу етакчи халқаро молиявий ташкилот Ўзбекистонда амалга оширилаётган ислоҳотлар дастурига ҳар томонлама кўмаклашишни давом эттириш ҳамда шериклик кўламини тубдан кенгайтиришга тайёр эканини билдирди.\nШунингдек, мамлакатимиз иқтисодиётига тўғридан-тўғри инвестициялар, илғор тажриба, илм ва технологияларни жалб қилишга қаратилган қўшма тадбирлар режаси ва кун тартиби юзасидан фикр алмашилди.


Дональд Трамп Путин билан янги ядровий битимни имзолайдими? - Халқ сўзи\n13:25 06 Август 2019 Дунё\nАмерика Қўшма Штатлар Ўрта ва қисқа масофага учадиган ядровий ракеталарни тақиқлаш тўғрисидаги шартномадан чиқди. Вашингтон бу қарорида Россияни айбламоқда. Бу ҳақда “Америка овози” телерадиоси хабар берди.\n“Бу давлат келишув шартларига амал қилишни истамади”, - дейди Давлат котиби Майк Помпео.\nМаълумки, 1987 йилнинг декабрида АҚШ ва Совет иттифоқи раҳбарлари Роналд Рейган ҳамда Михаил Горбачев Оқ уйда учрашган. Тантанали маросим икки қудратли давлат орасидаги илиқлашув рамзи эди деб ёдга олинади.\n“Ушбу шартноманинг аҳамияти фақат рақамларда эмас. Русларда бир ҳикматли ибора бор. Сиз ҳам эшитган бўлсангиз керак, жаноб бош котиб. Доверяй, но проверяй, яъни ишонинг аммо текширинг дейишади”, - деган эди Рейган.\nТашқи сиёсат ва қуролларни тарқатмаслик бўйича айрим экспертлар дейдики, келишувнинг бекор қилиниши хавотирга молик.\n“АҚШ Россияга қарши ишлатиш учун янги қуроллар ишлаб чиқариши, ҳақиқатдан ҳам, беқарорликка олиб келади. Рейган ва Горбачев бу йўлдан бориш нотўғри эканини тушунгани учун ҳам айрим категориядаги қуролларни бутунлай йўқ қилишга келишиб олган. Чунки улар Европа тинчлигига таҳдид солган бўларди”, - дейди Қурол назорати марказидан Жефф Вилсон.\nРоссиянинг ўрта масофага учадиган ракеталари доирасида жойлашган Европада хавотир шуки, 2021 йилда муддати тугаётган Янги СТАРТ битими ҳам янгиланмаслиги мумкин.\n“Ядро қуроллари назоратига доир анъанавий музокаралар ва келишувларга шубҳа билан қарайдиган президент ва маслаҳатчилари ўтирибди Оқ уйда. Албатта, уларни хавотир босган”, - дейди таҳлилчи Марк Симаковский.\nПрезидент Трамп Россия билан янги шартнома имзоланишига умид қилмоқда.\n“Россия янги ядровий битим бўйича қадам ташлашни истайди. Мен ҳам қарши эмасман”, - дейди у.\nБМТ бош котиби ҳам баёнот билан чиқди.\n“Қурол назорати бўйича кейинги чораларни муҳокама қилиш учун, Америка ва Россияни аввало Янги СТАРТ битимини узайтиришга ундайман”, - дейди Антонио Гутерриш.\nПрезидент Владимир Путин 32 йиллик шартномада Россиянинг иштирокини тўхтатувчи қонунга июлда имзо чекди. Ундан олдин Трамп АҚШ бу ҳужжатга ортиқ амал қилмаслигини эълон қилган эди.


Ўзбекистонда бепул WiFi тармоқлари 0+\nЎзбекистонда бепул WiFi тармоқлари ҳақида\nЎтишлар сони: 303\nРоссия Федерациясининг бюджет тизими ягона портали 0+\nРоссия Федерацияси бюджет тизими Ягона портали орқали сиз ўзингизни қизиқтирган ушбу соҳа бўйича маълумотларга эга бўласиз.\nЎтишлар сони: 302\nОлиш ва сотиш ягона ахборот тизими расмий веб-сайти 0+\nОлиш ва сотиш ягона ахборот тизими расмий веб-сайти орқали сиз ўзингизни қизиқтирган ушбу соҳа бўйича керакли маълумотларга эга бўласиз.\nЎтишлар сони: 299\nМаркетер - бизнес, маркетинг, реклама, молиявий бозорлар, Интернет технологиялари, техник соҳадаги инновациялар, ўз-ўзини ривожлантиришга бағишланган ахборот портали 0+\nУшбу сайт сизга бизнес, маркетинг, реклама, молиявий бозорлар, Интернет технологиялари, техник соҳадаги инновациялар, ўз-ўзини ривожлантиришга бағишланган ахборотларни тақдим этади.\nОтлар ва от спорти 0+\nProkoni.ru - от спорти, отлар учун энг машҳур портал. Форум, журналлар ...\nЎтишлар сони: 298\nЗарафшон шаҳар 3-сонли умумтаълим мактаби сайти Tas-IX0+\nУшбу сайтда Навоий вилояти Зарафшон шаҳри 3-сонли умумтаълим мактаби ҳақидаги янгиликлар ҳамда тизимга тегишли ма'лумотлар мавжуд.\nЎтишлар сони: 295\nОғзаки уюшмалар тармоғи 0+\nУшбу хизмат маълум бир сўзли шахсда пайдо бўладиган алоқаларни танлайди. Фойдаланиш қулайлиги учун вариантларнинг ҳар бири рус тилининг Катта луғатидан олинган мақолалар билан бирга келади. Хизмат рус ва чет эл адабиётининг барча таниқли классик ва замонавий асарларини таҳлил қиладиган дастурий модулга асосланган, шунинг учун у билан таққосланадиган нарса мавжуд.\nЎтишлар сони: 294\nКадрлар бошқаруви веб-сайти 0+\nИНСОН РЕСУРСЛАРИ 2018. Маълумотлар базаси (бепул), китоблар, журналлар, семинарлар, форум, кадрлар иши бўйича тестлар.\nЎтишлар сони: 286\nАКТ бўйича мақолалар, янгиликлар, таҳлиллар. 0+\nРивожланувчилар учун RuNet аналитик ахборот портали ичида энг катта ва энг қадимги. АКТ бўйича мақолалар, янгиликлар, таҳлиллар.\nЎтишлар сони: 285\n"Қуйи Новгород таълимни ривожлантириш институти" қўшимча касб-ҳунар таълими давлат бюджети ўқув юртлари сайти 0+\n"Қуйи Новгород таълимни ривожлантириш институти" Олий таълим касб-ҳунар таълими муассасасининг фаолиятининг устувор йўналишлари: Қўшимча малака ошириш ва малака ошириш дастурларини лойиҳалаш ва амалга ошириш Олий таълим муассасаларида илмий-педагогик кадрлар тайёрлаш дастурларини жорий этиш, жорий этилган касбий стандартларнинг талабларини ва таълим соҳасидаги давлат сиёсатининг долзарб йўналишларини ҳисобга олган ҳолда Ўқитувчиларни баҳолаш ва малака даражасида мутахассисларни тайёрлаш, аттестациядан ўтказиш, ўқув дастурларининг сифатини баҳолаш Таълим, консалтинг, эксперт хизматларини қўллаб-қувватлаш учун электрон таълим ва электрон хизматлар тизимини ривожлантириш Таълим соҳаси субъектларининг таълим фаолияти учун самарали педагогик амалиётларни жорий қилиш Таълим тизимида ахборот тизимларини ташкил этиш ва бошқариш Вилоят таълим тизимидаги таълим муассасаларининг фаолиятини мониторинг қилиш учун шакллар ва технологияларни шакллантириш Таълим муассасалари ходимларининг малакаси бўйича илмий-тадқиқот ишларидир.\nЎтишлар сони: 284